**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE; MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | BROJ 3 I 4, ponavljanje i vježbanje | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ B. 1. 2 Prepoznaje uzorak i nastavlja niz.**  - objašnjava kriterije nizanja  - niže po zadanome kriteriju  **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Stvaramo skupine**  **Ishod aktivnosti:** učenik povezuje količinu i broj; broji u skupu brojeva do 20; prebrojava članove skupa; određuje skup prema nekome svojstvu.  **Opis aktivnosti:**  Učenici dobivaju papir s brojem 3 ili 4 te se grupiraju u skupine od 3 ili 4 kako žele, ali poštujući broj koji su dobili. Ovisno o broju učenika u razredu, učiteljica/učitelj mora pripaziti koliko će brojeva 3 i 4 podijeliti kako bi svi bili raspoređeni u skupine.  **2. Stvaramo nizove**  **Ishod aktivnosti:** učenik broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; objašnjava kriterije nizanja; niže po zadanome kriteriju.  **Opis aktivnosti:**  Učenici ostaju u skupinama iz prethodne aktivnosti. U skupinama slažu niz služeći se školskim priborom i koristeći samo skupove od 3 ili 4 člana.  Rješavaju zadatke u radnoj bilježnici na str. 29., 30., 33. i 34.  **3. Zadatci na računalu**  **Ishod aktivnosti:** učenik broji u skupu brojeva do 20; povezuje količinu i broj.  **Opis aktivnosti:**  Učiteljica/učitelj izgovara brojeve 3 i 4 redoslijedom kojim želi, a učenici svojim tijelima oblikuju navedene brojeve.  Rješavanje digitalnih sadržaja prema odabiru učiteljice/učitelja i učenika. | Mogu se provesti preostale aktivnosti i riješiti digitalni zadatci iz nastavnih jedinica [**Broj 3**](https://hr.izzi.digital/DOS/104/351.html) i **[Broj 4.](https://hr.izzi.digital/DOS/104/352.html)**  **Objekt** [Pronađi i oboji](https://hr.izzi.digital/DOS/104/351.html#block-9350)  **Objekt** [Tri ili troje? Ili možda trojica?](https://hr.izzi.digital/DOS/104/351.html#block-5321)  **Objekt** [Pogledaj, izbroji, odgovori](https://hr.izzi.digital/DOS/104/352.html#block-19600) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  OŠ TZK – A.1.1. – Izvodi prirodne načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |