**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZAMJENA MJESTA PRIBROJNIKA, ponavljanje i vježbanje | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - primjenjuje svojstva komutativnosti i asocijativnosti te vezu zbrajanja i oduzimanja - određuje nepoznati broj u jednakosti  **MAT OŠ A. 1. 1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Zbroj dječaka i djevojčica**  **Ishod aktivnosti:** imenuje članove u računskim operacijama.  **Opis aktivnosti:**  Učenici dobivaju papire različitih boja te prema boji formiraju 4 skupine. U svakoj skupini je nekoliko dječaka i djevojčica. Svaka skupina na papir piše jednakost zbrajajući broj djevojčica i dječaka. Nakon toga zamijene mjesta pribrojnicima te rješavaju jednakost.  Npr. ako je u skupini 5 dječaka i 3 djevojčice, zapisat će 5 + 3 = 8, 3 + 5 = 8.  **2. Zamijenimo mjesta pribrojnicima**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; primjenjuje svojstvo komutativnosti; računske operacije zapisuje matematičkim zapisom.  **Opis aktivnosti:**  Učiteljica/učitelj potiče komunikacijsku situaciju: Svaka skupina dobiva dva različita broja. Smišljaju jednakosti tako da brojevi koje su dobili moraju biti zbroj u jednakosti. Nakon toga zapisuju jednakost tako da pribrojnicima zamijene mjesta. Trebaju smisliti što više jednakosti.  **3. Matematička štafeta**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim zapisom.  **Opis aktivnosti:**  Učenici stoje u kolonama. Pred pločom se ispred svake kolone nalazi kutijica sa zadatcima, a na ploči redni brojevi pored kojih će učenici rješavati zadatke. Prvi učenik iz kolone dolazi do ploče, izvlači papirić sa zadatkom, zapisuje odgovor te ide na začelje kolone. Zadatci ispred svake skupine su isti, a učenici ih rješavaju ovisno kako koji zadatak izvuku. Ako učenik ne zna riješiti neki zadatak, može tražiti pomoć od svoje skupine.  Pobjednik je skupina koja prva točno riješi sve zadatke.  Primjeri zadataka:  Zapiši i izračunaj 3 + 7 tako da zamijeniš mjesta pribrojnicima.  Napiši prvi pribrojnik iz zadatka 4 + 6 = 10.  Napiši zbroj iz zadatka 5 + 3 = 8.  Napiši pravilno jednakost zbrajanja upotrebljavajući sljedeće brojeve: 2, 9 i 7.  **4. Razmišljamo i rješavamo**  **Ishod aktivnosti:** čita i zapisuje brojeve do 20 i nulu brojkama; zbraja i oduzima brojeve do 20; imenuje članove u računskim operacijama; određuje nepoznati broj u jednakosti; računske operacije zapisuje matematičkim  zapisom.  **Opis aktivnosti:**  Učenici rješavaju zadatke u udžbeniku na 36. i 37. str. | [Pribrojnici i zbroj](https://hr.izzi.digital/DOS/104/373.html)  **Objekt** [Na putu do škole](https://hr.izzi.digital/DOS/104/373.html#block-28146)  **Objekt** [Matematički baloni](https://hr.izzi.digital/DOS/104/373.html#block-28155)  **Objekt** [Vrijeme je za kviz](https://hr.izzi.digital/DOS/104/373.html#block-28172) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog uz aktivnost 3

|  |
| --- |
| **Zapiši i izračunaj 3 + 7 tako da zamijeniš mjesta pribrojnicima.** |
| **Napiši prvi pribrojnik iz zadatka 4 + 6 = 10.** |
| **Napiši zbroj iz zadatka 5 + 3 = 8.** |
| **Napiši pravilno jednakost zbrajanja upotrebljavajući sljedeće brojeve: 2, 9 i 7.** |
| **U jednakosti 1 + 8 = 9 zamijeni mjesta pribrojnicima i ponovno izračunaj zbroj.** |
| **Napiši drugi pribrojnik ako je zadatak 5 + 5 = 10.** |
| **Zapiši prvi pribrojnik u jednakosti \_\_\_ + 6 = 8.** |
| **Zapiši i izračunaj 9 + 1 tako da pribrojnicima zamijeniš mjesta.** |
| **Zapiši jednakost zbrajanja koristeći se brojevima 2, 10 i 8.** |