**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE; MJERENJE | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ZBRAJANJE (6 + 7), obrada | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - primjenjuje svojstva komutativnosti i asocijativnosti te vezu zbrajanja i oduzimanja - određuje nepoznati broj u jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve - objašnjava vezu između vrijednosti znamenaka i vrijednosti broja  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - služi se kunama i znakom jedinične vrijednosti kuna | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Cjenik**  **Ishod aktivnosti:** povezuje količinu i broj; zbraja brojeve do 20; čita i zapisuje brojeve do 20 i nulu brojkama i riječima; služi se kunama i znakom jedinične vrijednosti kuna.  **Opis aktivnosti:**  Učenici čitaju cjenik na 84. str. udžbenika. Učiteljica/učitelj potiče komunikacijsku situaciju: Što ste pročitali na cjeniku? Čiji je to cjenik? Cijene kojih proizvoda su na cjeniku? Idete li vi s roditeljima u slastičarnice? Što se sve prodaje u slastičarnici? Prodaju li se tamo samo slatki proizvodi? Što najviše volite jesti u slastičarnici? Je li zdravo jesti puno slatkiša? Koliko u slastičarnici košta kolač od jagode i limunada? Kako ćete znati imate li dovoljno novaca za to? Koju računsku radnju ćete upotrijebiti?  **2. Zbrajanje s prijelazom desetice**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj na abakusu pokazuje učenicima kako će zbrojiti 6 i 7. Prikazuje prvi pribrojnik, broj 6, u jednoj boji, a drugi pribrojnik, broj 7, rastavljen na dva broja, u drugoj boji. Broj 7 rastavlja na broj 4 (tako da pribrojen prvom pribrojniku daje 10) i broj 3 (koji je ostatak od rastavljanja broja 7).  Učiteljica/učitelj pokazuje račun na brojevnoj crti, a zatim piše dulji i kraći način:  6 + 7 = 6 + 4 + 3 6 + 7 = 13  = 10 + 3  = 13  Učenici uz pomoć učiteljice/učitelja duljim i kraćim načinom prikazuju na abakusu i na ploči koliko novca trebaju izdvojiti za tortu i kakao te kuglicu sladoleda i ledeni čaj.  **3. Zbrajanje drvenim štapićima**  **Ishod aktivnosti:** zbraja brojeve do 20; povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u skupine. Svaka skupina dobiva zadatke na papiru i veći broj štapića od sladoleda ili drvenih špatulica za grlo. Zadatke s papira prikazuju štapićima slažući ih u skupine (drugi pribrojnik rastavljaju na dva broja kako je objašnjeno).  **4. Zbrajanje pomoću brojevne crte**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve; primjenjuje vezu zbrajanja i oduzimanja; određuje nepoznati broj u jednakosti.  **Opis aktivnosti:**  Učenici rješavaju 1., 2. i 3. Zadatak u udžbeniku na str. 85. Prikazuju jednakosti i na brojevnoj crti. | [Zbrajanje (6 + 7)](https://hr.izzi.digital/DOS/104/381.html)  **Objekt** [Matematička vaga](https://hr.izzi.digital/DOS/104/381.html#block-29051) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  PID OŠ – B.1.1. – Brine se za očuvanje osobnoga zdravlja i okružja u kojemu živi i boravi.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale; B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  pod – C.1.3. – Upoznaje funkciju novca.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – A.1.2. – Razlikuje osnove pravilne od nepravilne prehrane. |

Prilog - uz aktivnost 3

|  |  |  |  |  |
| --- | --- | --- | --- | --- |
| **5 + 9** | **8 + 6** | **7 + 7** | **4 + 8** | **9 + 2** |
| **3 + 8** | **6 + 6** | **9 + 4** | **8 + 8** | **5 + 6** |
| **9 + 9** | **4 + 7** | **8 + 5** | **3 + 9** | **7 + 5** |
| **6 + 7** | **7 + 9** | **9 + 8** | **6 + 9** | **5 + 8** |