**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNCIJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | ZBRAJANJE I ODUZIMANJE DO 10, ponavljanje i vježbanje | | |
| **ISHODI:** | **MAT OŠ A. 1. 4. i B. 1. 1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama  - primjenjuje svojstva komutativnosti i asocijativnosti te vezu zbrajanja i oduzimanja **MAT OŠ A. 1. 1 Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  **MAT OŠ A. 1. 5 Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima  - smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **NASTAVNE SITUACIJE**  **1. Pronađi par**  **Ishod aktivnosti:** zbraja i oduzima brojeve do 20; određuje nepoznati broj u jednakosti.  **Opis aktivnosti:**  Učiteljica/učitelj dijeli učenike u dvije skupine. Jedna skupina dobiva papire s brojevima od 0 do 10, a druga skupina dobiva zadatke zbrajanja i oduzimanja (npr. 5 + 3, 7 – 2…). Zadatak učenika je pronaći svoj par. Učenici šeću razredom i traže parove.  **2. Domino zadatci**  **Ishod aktivnosti:** zbraja i oduzima brojeve do 20; primjenjuje svojstvo komutativnosti i vezu zbrajanja i oduzimanja; određuje nepoznati broj u jednakosti; postavlja matematički problem; odabire matematički zapis uspoređivanja brojeva ili računsku operaciju u tekstualnim zadatcima; smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem.  **Opis aktivnosti:**  Učenici su podijeljeni u skupine. Dobivaju domino-pločice s točkicama (brojevima). Zapisuju što više zadataka zbrajanja i oduzimanja prema broju točkica na domino-pločici. Najmanje dva zadatka moraju biti zadana riječima.    npr.  2 + 4 = 6  4 + 2 = 6  6 – 4 = 2  **3. Matematička štafeta**  **Ishod aktivnosti:** zbraja i oduzima brojeve do 20; primjenjuje svojstvo komutativnosti i vezu zbrajanja i oduzimanja; određuje nepoznati broj u jednakosti; računske operacije zapisuje matematičkim zapisom; koristi se stečenim spoznajama u rješavanju različitih tipova zadataka.  **Opis aktivnosti:**  Učenici su podijeljeni u skupine. Svaka skupina stane u kolonu 3 – 4 metra udaljenu od ploče. Ispred ploče svaka skupina u posudici ima zadatke zapisane na papirićima. Sve skupine imaju jednake zadatke. Učenik po učenik iz svake kolone dolazi do ploče, izvlači papirić i rješava zadatak na ploči. Nakon toga trči do svog suigrača, dotakne ga i odlazi na začelje kolone. Sljedeći učenik rješava zadatak na ploči. Pobjednik je skupina s najviše točno riješenih zadataka. | Mogu se provesti preostale aktivnosti i riješiti digitalni zadatci iz nastavnih jedinica [Pribrojnici i zbroj](https://hr.izzi.digital/DOS/104/373.html), [Umanjenik, umanjitelj, razlika](https://hr.izzi.digital/DOS/104/374.html), [Veza zbrajanja i oduzimanja](https://hr.izzi.digital/DOS/104/375.html) i [Zadatci zadani riječima](https://hr.izzi.digital/DOS/104/376.html). | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR - B. 1. 3/A. - Prepoznaje igru kao važnu razvojnu i društvenu aktivnost. |

Prilog 1

|  |  |  |  |  |  |
| --- | --- | --- | --- | --- | --- |
| **0** | **1** | **2** | **3** | **4** | **5** |
| **6 - 6** | **9 - 8** | **7 - 5** | **6 - 3** | **1 + 3** | **2 + 3** |
| **6** | **7** | **8** | **9** | **10** |  |
| **10 - 4** | **1 + 6** | **5 + 3** | **4 + 5** | **10 + 0** |  |

Prilog 2

