**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | TOČKA, obrada | | |
| **ISHODI:** | **MAT OŠ C. 1. 3 Prepoznaje i ističe točke.**  - prepoznaje istaknute točke i označava ih velikim tiskanim slovima  - određuje vrhove geometrijskih tijela i likova kao točke  - crta (ističe) točke  **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kuglu, valjak, kocku, kvadar, piramidu i stožac  **MAT OŠ C. 1. 2 Crta i razlikuje ravne i zakrivljene crte.**  - razlikuje i crta ravne i zakrivljene crte | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1.** **Igra vunom**  **Ishod aktivnosti:** razlikuje ravne i zakrivljene crte.  **Opis aktivnosti:**  Učiteljica/učitelj donosi špagu ili vunu. Učenici stoje u krugu i dodaju jedan drugom klupko vune ili špage zadržavajući pritom nit špage/vune u ruci.  Učiteljica/učitelj potiče komunikacijsku situaciju: Kakve su crte nastale prilikom dodavanja vunom? Dodiruju li se vunene niti? Prelaze li jedna preko druge? Što se nalazi na mjestu gdje se sijeku dvije niti?  **2.** **Kako nastaje točka**  **Ishod aktivnosti:** prepoznaje istaknute točke i označava ih velikim tiskanim slovima; određuje vrhove geometrijskih tijela i likova kao točke; crta (ističe) točke.  **Opis aktivnosti:**  Učenici promatraju fotograﬁju na 92. str. Učiteljica/učitelj potiče komunikacijsku situaciju: Što vidimo na slici? Čija je to mreža? Od čega se sastoji? Ima li sličnosti s našim vunenim nitima s kojima smo se igrali? U čemu je sličnost? U čemu je razlika? Ako niti paukove mreže usporedimo s crtama, što biste rekli od kakvih se crta sastoji paukova mreža? Kakve su međusobno niti paukove mreže? Dodiruju li se ili sijeku? Gdje? Što nastaje na mjestu gdje se sijeku niti? Nastaje točka. Učiteljica/učitelj crta dio paukove mreže na ploču, a učenici crtaju u bilježnice. Mjesta gdje se sijeku niti, obilježavaju crvenim točkama. Ispod pišu da su to TOČKE. U udžbeniku učenici promatraju dvije ravne i dvije zakrivljene crte koje se sijeku. Učiteljica/učitelj postavlja pitanja: Štouočavate na mjestima gdje se sijeku crte? Kako su označene točke? Kako ih imenujemo?  **3.** **Pronalazimo točke na geometrijskim tijelima i likovima**  **Ishod aktivnosti:** prepoznaje istaknute točke i označava ih velikim tiskanim slovima; određuje vrhove geometrijskih tijela i likova kao točke; crta (ističe) točke.  **Opis aktivnosti:**  Učiteljica/učitelj učenicima pokazuje modele geometrijskih tijela. Potiče komunikacijsku situaciju: Koja geometrijska tijela poznajete? Uočavate li točke na geometrijskim tijelima? Gdje, na kojim mjestima? Učenici pokazuju mjesta gdje uočavaju točke na geometrijskim tijelima. Uočavate li na svim geometrijskim tijelima točke? Na kojim geometrijskim tijelima ne uočavate točke? Ta točka je vrh geometrijskog tijela. Koliko točaka, odnosno vrhova, ima kocka, koliko kvadar, koliko piramida? Učenici na predmetima u učionici pokazuju vrhove. Gdje još možemo uočiti točke? Učiteljica/učitelj crta sve geometrijske likove koje su učenici učili. Uočavate li točke na svim geometrijskim likovima? Na kojima ih uočavate, a na kojima ne? Učenici crtaju trokut i pravokutnik (pomoću crta u matematičkoj bilježnici), znakom X označavaju točke te ih imenuju velikim tiskanim slovima.  **4.** **Igra: Imam točku – nemam točku**  **Ishod aktivnosti:** određuje vrhove geometrijskih tijela i likova kao točke.  **Opis aktivnosti:**  Učiteljica/učitelj imenuje različite predmete. Učenici ustaju ako na navedenom predmetu uočavaju točku, a čučnu ako je ne uočavaju. Učenik koji pogriješi, ispada iz igre. | [Točka](https://hr.izzi.digital/DOS/104/401.html)  **Objekt** [O točki](https://hr.izzi.digital/DOS/104/401.html#block-23480)  **Objekt** [Na sjecištu crta](https://hr.izzi.digital/DOS/104/401.html#block-23500) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ TZK – A. 1. 2. Provodi jednostavne motoričke igre.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |