**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | MJERENJE; ALGEBRA I FUNKCIJE | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | SVE NAJ, NAJ, ponavljanje i vježbanje | | |
| **ISHODI:** | **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ B. 1. 2 Učenik prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Poredaj po veličini, duljini i visini.**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak, određuje najdulji, najkraći, najveći, najmanji objekt.  **Opis aktivnosti:**  Učiteljica/učitelj stavlja na ploču sličice predmeta koji su u stvarnosti različitih veličina (npr. olovka, lopta i stol), proziva jednog učenika da poreda sličice krenuvši od sličice najmanjega predmeta te da kaže kakvi su ti pred- meti po veličini i u kakvom su međusobnom odnosu. Zatim isto ponavlja stavivši sličice predmeta različitih po duljini te po visini.  **2. Nizanje**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt.  **Opis aktivnosti:**  Učiteljica/učitelj dijeli učenike u tri skupine. Skupine dobivaju različite zadatke.  1. skupina: Poredajte se po visini.  2. skupina: Poredajte svoje pernice po veličini.  3. skupina: Poredajte se po duljini kose.  Kada se poredaju po zadanom uvjetu, učenici iz ostalih skupina govore u kakvom su međusobnom odnosu pojedini učenici i predmeti:  npr. Ivan je najniži. Lina je niža od Marka, a viša od Ivana. Nina je najviša.  **3. Crtamo, bojimo**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Prije rješavanja zadataka u udžbeniku na 14. stranici, učiteljica/učitelj potiču komunikaciju o odnosima među predmeti- ma i njihovu odnosu u prostoru. Učenici rješavaju zadatak u udžbeniku na 14. str. prema učiteljičinim/učiteljevim uputama. Nakon toga učiteljica/učitelj zadaje zadatak: Najveći predmet oboji plavom bojom, a najmanji crvenom. Učenici govore koji su im predmeti najveći i najmanji te u kakvu su međusobnom odnosu po veličini ostali predmeti. | [**Sve naj, naj**](https://hr.izzi.digital/DOS/104/342.html)  **Objekt** [Banana – koja je najveća, a koja najmanja?](https://hr.izzi.digital/DOS/104/342.html#block-4843)  **Objekt** [Svi smo u nečemu baš naj, naj](https://hr.izzi.digital/DOS/104/342.html#block-4841) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – B. 1. 3 - prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatraži- ti i ponuditi pomoć. |