**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | ZADATCI ZADANI RIJEČIMA, ponavljanje i vježbanje | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  **MAT OŠ A. 1. 5 Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima  - smišlja zadatke u kojima se pojavljuju odnosi među brojevima ili potreba za zbrajanjem ili oduzimanjem | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Rješavamo zajedno**  **Ishod aktivnosti:** čita i zapisuje brojeve do 20; zbraja i oduzima brojeve do 20; računske operacije zapisuje matematičkim zapisom; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učiteljica/učitelj čita jedan zadatak riječima, a zatim potiče učenike da usmeno otkrivaju poznate i nepoznate pojmove iz zadatka te ga postepeno rješavaju.  **2. Smišljamo zadatke**  **Ishod aktivnosti:** čita i zapisuje brojeve do 20; zbraja i oduzima brojeve do 20; računske operacije zapisuje matematičkim zapisom; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima; smišlja  zadatke u kojima se pojavljuju odnosi među brojevima ili potreba za zbrajanjem ili oduzimanjem.  **Opis aktivnosti:**  Učenici u skupinama smišljaju po dva zadatka riječima za zbrajanje i za oduzimanje. Nakon toga prosljeđuju svoje zadatke susjednoj skupini. Na učiteljičin/učiteljev znak svaka skupina počne s rješavanjem zadataka. Pobjednik je skupina koja prva točno riješi sve zadatke.  **3. Zadatci u vrećicama**  **Ishod aktivnosti:** čita i zapisuje brojeve do 20; zbraja i oduzima brojeve do 20; računske operacije zapisuje matematičkim zapisom; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učenik izvlači iz vrećice zadatak riječima te ga čita. Nakon svakog izvučenog zadatka po jedan učenik govori  poznate podatke, jedan nepoznate, jedan račun i posljednji odgovor.  **4. Razmišljamo i rješavamo**  **Ishod aktivnosti:** čita i zapisuje brojeve do 20; zbraja i oduzima brojeve do 20; računske operacije zapisuje matematičkim zapisom; postavlja matematički problem; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učenici rješavaju zadatke u udžbeniku na 50. str. | [Zadatci zadani riječima](https://hr.izzi.digital/DOS/104/376.html)  **Objekt** [Slova u matematici](https://hr.izzi.digital/DOS/104/376.html#block-28417)  **Objekt** [Samo jedan je točan](https://hr.izzi.digital/DOS/104/376.html#block-28442)  **Objekt** [Vrijeme je za kviz](https://hr.izzi.digital/DOS/104/376.html#block-28447) | OŠ HJ – A. 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5. - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog - zadatci riječima

|  |
| --- |
| Mama je do posla hodala 10 minuta. Na povratku s posla hodala je 1 minutu manje. Koliko je minuta hodala na povratku s posla? |
| Za jedan kolač potrebno je 7 jaja. Za drugi je kolač potrebno 3 jaja više. Koliko je jaja potrebno za drugi kolač? |
| Zoran čita slikovnicu. Pročitao je 6 stranica. Koliko će još stranica pročitati ako slikovnica ima 10 stranica? |
| Marina je dobila 10 kuna od djeda. Kupila je sladoled za 8 kuna. Koliko joj je kuna ostalo? |
| Može li Filip za 10 kuna kupiti olovku i šiljilo ako šiljilo stoji 6 kuna, a olovka 5 kuna? |
| Umanjenik je 8. Umanjitelj je 5. Kolika je razlika? |
| Pribrojnici su brojevi 1 i 9. Koliki je zbroj? |
| Prvi pribrojnik je 4, a zbroj 8. Koliki je drugi pribrojnik? |
| Od kojeg broja treba oduzeti 7 da bi razlika bila 0? |
| Koji broj treba uvećati za 3 da bi zbroj bio 9? |