**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | ZBRAJANJE (10 + 6), ponavljanje i vježbanje | | |
| **ISHODI:** | **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama  **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Zbrajanje pred pločom**  **Ishod aktivnosti:** broji u skupu brojeva do 20; povezuje količinu i broj; zbraja brojeve do 20.  **Opis aktivnosti:**  Pred pločom stoji deset učenika. Učiteljica/učitelj postavlja komunikacijsku situaciju: Koliko je učenika pred pločom? Koliko još učenika mora doći pred ploču da bi ih ukupno bilo 15? Pred ploču dolazi još 5 učenika, a jedan učenik zapisuje jednakost na ploču. Na taj način prikazuje nekoliko jednakosti zbrajanja desetice i jednoznamenkastog broja.  **2. Zbrajanje lego kockicama**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u  računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici donose lego kockice. Podijeljeni su u skupine. Slaganjem kockica u skupove različitih boja prikazuju jednakosti te ih zapisuju na papir.  Npr. 10 kockica plave boje i 4 kockice crvene boje zapisuju: 10 + 4 = 14. Trebaju zapisati što više jednakosti.  **3. Igra zbrajanja u krugu**  **Ishod aktivnosti:** zbraja brojeve do 20; računske operacije zapisuje matematičkim zapisom; prikazuje brojeve do 20 na različite načine; razlikuje jednoznamenkaste i dvoznamenkaste brojeve.  **Opis aktivnosti:**  Učenici stoje u krugu. Učiteljica/učitelj započinje igru zbrajanja desetice i jednoznamenkastog broja. Izgovori: „10 plus…“ i baci loptu nekom učeniku. On nastavlja zadatak dodajući broj po želji, npr. 8, te baca sljedećem učeniku koji govori rezultat. Taj učenik loptu baca dalje te se igra dalje nastavlja. Učenici sami zadaju zadatke i rješavaju ih dodavajući se u krugu loptom.  **4. Razmišljamo i rješavamo**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u  računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici mogu rješavati zadatke u udžbeniku na str. 73. i 74. | [Zbrajanje (10 + 4)](https://hr.izzi.digital/DOS/104/377.html)  **Objekt** [Važi do ravnoteže](https://hr.izzi.digital/DOS/104/377.html#block-31987)  **Objekt** [Spoji parove](https://hr.izzi.digital/DOS/104/377.html#block-28598)  **Objekt** [Upiši točan odgovor](https://hr.izzi.digital/DOS/104/377.html#block-28610)  **Objekt** [Matematika u trgovini](https://hr.izzi.digital/DOS/104/377.html#block-28627) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  POD – C.1.3. – Upoznaje funkciju novca.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |