**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | ODUZIMANJE BROJEVA, obrada | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - oduzima brojeve do 20  - računske operacije zapisuje matematičkim zapisom  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Za doručkom**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa.  **Opis aktivnosti:**  Učiteljica/učitelj potiče komunikacijsku situaciju: Kako započinješ dan? Kako se zove jutarnji obrok? Koliko je doručak važan? Što jedeš za doručak? Što piješ za doručak? Je li mlijeko zdravo? Pospremiš li iza sebe nakon obroka? Kako se ponašaš za vrijeme obroka? Ponašaš li se isto za blagovaonskim stolom kod kuće i u školi?  Učenici promatraju ilustraciju na 104. str. Koliko je djece za stolom? Što rade djeca? Koliko je djece popilo mlijeko? Koliko djece nije popilo mlijeko?  Naučit ćemo kako ćemo to zapisati matematičkim izrazom.  **2. Kako oduzimamo**  **Ishod aktivnosti:** oduzima brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učiteljica/učitelj potiče komunikacijsku situaciju te istovremeno crta i piše na ploču: Koliko je čaša na stolu? Crta na ploču 4 kvadratića iste boje. Koliko je čaša mlijeka popijeno? Prekriži jedan kvadratić. Koliko je čaša mlijeka ostalo? Učiteljica/učitelj govori i zapisuje ispod crteža 4-1=3. Ispod znaka - piše MINUS ili MANJE. Bilježi i govori da je to računska radnja ODUZIMANJE.  U udžbeniku promatraju kako se 4-1 bilježi na brojevnoj crti.  Učiteljica/učitelj detaljno objašnjava postupak oduzimanja na brojevnoj crti. Naglašava da se zapis 4-1=3 može  zapisati i kao 3=4-1. Znači isto, samo je zapisano na drugačiji način.  **3. Smišljamo zadatke**  **Ishod aktivnosti:** oduzima brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici su podijeljeni u skupine. Svaka skupina smišlja pet zadataka oduzimanja te ih mora i nacrtati.  **4. Zapisujemo matematičke izraze**  **Ishod aktivnosti:** oduzima brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici iz svake skupine dolaze napisati po jedan primjer zadatka koji su smislili. Matematički zadatci se ne smiju ponavljati. Zapisuju na ploču dok ne zapišu sve što su smislili. Učiteljica/učitelj dodaje zapise oduzimanja do 5 koje nisu napisali. | [Oduzimanje brojeva](https://hr.izzi.digital/DOS/104/367.html)  **Objekt** [Na tebi je red](https://hr.izzi.digital/DOS/104/367.html#block-5965)  **Objekt** [Slatko oduzimanje](https://hr.izzi.digital/DOS/104/367.html#block-31820) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ - B. 1. 1 Brine se za očuvanje osobnoga zdravlja i okružja u kojemu živi i boravi.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |