**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | MJERENJE; ALGEBRA I FUNKCIJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VIŠE, MANJE, JEDNAKO, ponavljanje i vježbanje | | |
| **ISHODI:** | **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ B. 1. 2 Učenik prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ E. 1. 1 Učenik se služi podacima i prikazuje ih piktogramima i jednostavnim tablicama.**  - određuje skup prema nekome svojstvu  - prikazuje iste matematičke pojmove na različite načine (crtež, skup) | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Usporedimo**  **Ishod aktivnosti:** učenik određuje odnos među količinama riječima: više – manje – jednako; broji u skupu brojeva do 20; prebrojava članove skupa; uspoređuje skupove.  **Opis aktivnosti:**  Učenici promatraju ilustraciju tablice na 17. str. u udžbeniku te pričaju što vide koristeći riječi VIŠE, MANJE, JEDNAKO, NAJVIŠE, NAJMANJE.  Učiteljica/učitelj potiče komunikacijsku situaciju: Što se nalazi u tablici? Čega ima najmanje, a čega najviše?  Čega ima jednako? Čega ima više od banana, a čega više od jagoda? Koliko ima naranča i jabuka u odnosu na  kruške? Čega ima manje od jabuka?  Aktivnost se može nastaviti razgovorom o zdravoj prehrani, konzumiranju voća, a moguće je i napraviti s učenicima tjedan istraživanja količine pojedenog voća s prikazivanjem rezultata istraživanja graﬁčkim prikazom na razini razreda.  **2. Nacrtaj, oboji…**  **Ishod aktivnosti:** učenik određuje odnos među količinama riječima: više – manje – jednako; određuje skup prema nekome svojstvu; prebrojava članove skupa; uspoređuje skupove.  **Opis aktivnosti:**  Učenici rješavaju zadatke na 18. i 19. str. u udžbeniku.  **3. Igra sa stolcima**  **Ishod aktivnosti:** učenik određuje odnos među količinama riječima: više – manje – jednako; broji u skupu brojeva do 20; prebrojava članove skupa; uspoređuje skupove.  **Opis aktivnosti:**  Učiteljica/učitelj postavlja komunikacijsku situaciju: Čega u učionici ima jednako? Ima li u učionici više učenika ili stolaca? Čega u učionici ima manje nego stolaca?  Učenici igraju igru sa stolcima. Učiteljica/učitelj postavlja u sredinu učionice manje stolaca nego što je učenika. Učenici plešu dok glazba svira, a kad učiteljica/učitelj zaustavi glazbu, učenici pokušavaju sjesti na stolce. Jedan ili više učenika nemaju gdje sjesti te ispadaju iz igre. Igra se ponavlja nekoliko puta. Na kraju igre, učiteljica/učitelj pita učenike: Što mislite zašto nisu svi učenici uspjeli sjesti? Koga je bilo više, a čega manje?  ili/i  Učiteljica/učitelj stavlja na ploču sliku stola. Glasovnom analizom utvrđuju koji se glas nalazi na početku, u sredini i na kraju riječi. Postavlja zadatak učenicima: Nacrtaj predmet koji ima jednak broj glasova kao riječ stol, predmet koji ima manje glasova od riječi stol i predmet koji ima više glasova od riječi stol. Učenici govore što su nacrtali. | [**Više – manje – jednako**](file:///D:\Documents\Lana%20Potter%20author\PROFIL-KLETT\Nina%20i%20Tino%20-%20udžbenici\NIT%201%20radni\NIT_MAT1%20priručnik\MAT%20pripreme%20(nove%20tablice)\više%20–%20manje%20–%20jednako)  **Objekt** [Pogledaj, usporedi, odgovori](https://hr.izzi.digital/DOS/104/343.html#block-9791)  **Objekt** [Vrijeme je za kviz](https://hr.izzi.digital/DOS/104/343.html#block-9434) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje. A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  OŠ GK – C. 1. 2 - Iskazuje doživljaj glazbe riječima, plesom/pokretom ili likovnim izrazom. (HJ A. 1. 7 ili GK C. 1. 2 – ovisi što stavimo u 3. etapu)  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatraži- ti i ponuditi pomoć. |