**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PROLJEĆE NAS BOJAMA VESELI, ČUVATI PRIRODU JE SVE ŠTO ŽELI | | |
| **NASTAVNI SADRŽAJ:** | REDNI BROJEVI DO 20, obrada | | |
| **ISHODI:** | **MAT OŠ A.1.3. Koristi se rednim brojevima do 20.**  - čita i zapisuje redne brojeve  - uočava redoslijed i određuje ga rednim brojem  - razlikuje glavne i redne brojeve | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pogled na grad**  **Ishod aktivnosti:** uočava redoslijed i određuje ga rednim brojem.  **Opis aktivnosti:**  Učenici promatraju ilustraciju na 67. str. Učiteljica/učitelj postavlja komunikacijsku situaciju: Što prikazuje fotografija? Odakle je fotografiran grad? Možete li zamisliti da vi promatrate grad s ove visine? Što biste rekli koliko ste visoko? Procijenite promatrate li grad s drugog ili dvadesetog kata. Tko još može promatrati grad s ove visine? Koji se katovi nalaze ispod desetoga kata?  **2. Redni brojevi**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učiteljica/učitelj postavlja komunikacijsku situaciju: Prisjetite se rednih brojeva koje ste do sada učili. Koji su to brojevi? Kako bi dalje glasili redni brojevi do 20? Učenici ih izgovaraju, a učiteljica/učitelj ih zapisuje riječima. Nakon toga nekoliko učenika dolazi brojkom zapisati napisane redne brojeve. Učiteljica/učitelj ih podsjeća da se redni brojevi pišu s točkom.  Učiteljica/učitelj dodjeljuje učenicima redne brojeve od jedan do dvadeset te učenici staju ispred ploče u vrstu  od prvog do zadnjeg rednog broja.  **3. Memori**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učenici su podijeljeni u skupine. Igraju memori. Parove kartica čine redni brojevi do 20 napisani brojkom i riječju.  **4. Igramo se**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učiteljica/učitelj izgovara redne i glavne brojeve. Ako izgovori redni broj, učenici ustanu, ako izgovori glavni broj, sjednu. Učenik koji pogriješi, ispada iz igre. | [Redni brojevi do 20](https://hr.izzi.digital/DOS/104/364.html)  **Objekt** [Čitaj i spoji](https://hr.izzi.digital/DOS/104/364.html#block-27109)  **Objekt** [Jedan je višak](https://hr.izzi.digital/DOS/104/364.html#block-27098) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |