**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | USPOREĐIVANJE BROJEVA, ponavljanje i vježbanje | | |
| **ISHODI:** | **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Uspoređujemo broj dječaka i djevojčica**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj proziva jednog dječaka i 4 djevojčice pred ploču. Pita učenike: Koliko je dječaka, a koliko djevojčica? Koga je više, a koga manje? Zapišite brojevima i znakovima. Jedan učenik zapisuje matematički izraz na ploči, ostali u bilježnice. Zatim proziva 5 dječaka i 2 djevojčice te na kraju 3 dječaka i 3 djevojčice. Svaki put jedan učenik broj dječaka i djevojčica te zapisuje matematički izraz na ploču.  **2. Igra kockicama**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje odnos među količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj daje svakom paru jednu kockicu. Svaki učenik baca kockicu Kada je oba učenika bace, uspoređuju brojeve te zapisuju matematički izraz u bilježnicu. Igraju nekoliko krugova dok učiteljica/učitelj ne zaustavi igru. Pobjednik je onaj učenik koji više puta dobije veći broj.  Učiteljica/učitelj može proširiti matematičko znanje učenika na sljedeći način:  Postavlja zadatak: Broji od manjeg broja prema većemu. Učiteljica/učitelj piše na ploču niz brojeva od 1 do 5. Nastavlja komunikacijsku situaciju: Što primjećujete, kakav je svaki sljedeći broj? Koji broj slijedi odmah nakon broja 2? Umjesto odmah nakon nekog broja možemo reći NEPOSREDNO IZA nekog broja. Oni slijede neki broj pa su njegovi SLJEDBENICI.  Kakvi su brojevi koji su prije nekog broja? Koji broj je odmah ispred broja 5? Umjesto odmah ispred možemo reći NEPOSREDNO ISPRED nekog broja. Oni prethode broju pa ih zovemo PRETHODNICI.  Nakon toga jedan učenik postavlja zadatak, a drugi odgovara. Npr. Koji broj prethodi broju 4? Koji broj slijedi broj 3?  **3. Rješavamo i vježbamo**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učenici rješavaju zadatke u udžbeniku na str. 41 i 42.  Nakon toga mogu rješavati odabrane digitalne sadržaje vezane uz uspoređivanje brojeva.  ili  Jedan učenik izlazi pred ploču, smišlja i izvodi jednostavnu vježbu. Ostali učenici ponavljaju vježbu s većim brojem ponavljanja, onoliko puta koliko kaže učenik koji je smislio vježbu. | [**Uspoređivanje brojeva do 5**](https://hr.izzi.digital/DOS/104/344.html)  **Objekt** [Razmisli](https://hr.izzi.digital/DOS/104/344.html#block-91008)  **Objekt** [Tko je sljedeći?](https://hr.izzi.digital/DOS/104/344.html#block-5109)  **Objekt** [Vrijeme je za kviz](https://hr.izzi.digital/DOS/104/344.html#block-9187) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ TZK – A. 1. 1. Izvodi prirodna načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |