**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | KUGLA I VALJAK, obrada | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku i kvadar  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa  - uspoređuje skupove | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. U trgovini**  **Ishod aktivnosti:** učenik određuje skup prema nekome svojstvu; uspoređuje skupove.  **Opis aktivnosti:**  Učiteljica/učitelj potiče komunikacijsku situaciju o odlasku u trgovinu, kupovini i stvarima koje se nalaze na policama. Nakon toga učenici otvaraju udžbenike na 61. str. te govore što vide na ilustraciji. Što se nalazi na policama? U čemu je hrana koja je na policama? Što ne pripada na police? Zašto? Jesu li sve limenke i boce istog oblika? Što se nalazi u košarama? Pripada li u kutije sve što je u njima? Što ne pripada u kutije? Zašto? Je li svo voće i povrće istog oblika? Što mislite je li zdravije povrće koje se nalazi u konzervama, teglicama ili povrće koje nije spremljeno i zapakirano? Zašto?  **2. Valjci i kugle oko nas**  **Ishod aktivnosti:** učenik imenuje i opisuje valjak i kuglu.  **Opis aktivnosti:**  Učenici u udžbeniku na 61. str. promatraju proizvode oblika valjka i valjak. Učiteljica/učitelj im pokazuje nekoliko limenki, teglica i boca, učenici ih promatraju i opipavaju. Pita učenike: Ima li u učionici predmeta koji imaju oblik valjka? Pokušajte se prisjetiti koji predmeti imaju oblik valjka.  Nakon toga učenici promatraju okruglo voće i povrće koje je učiteljica/učitelj donijela/donio i kuglu.  Učenici ih opipavaju. Nabrajaju predmete koji imaju oblik kugle.  Učiteljica/učitelj zadaje učenicima da od rastvorenog oblika valjka slože geometrijsko tijelo valjak.  **3. Uspoređujemo valjak i kuglu**  **Ishod aktivnosti:** učenik imenuje i opisuje kocku i kvadar.  **Opis aktivnosti:**  Nekoliko učenika pantomimom pokazuje što se radi s predmetima sa slika na str. 62. Ostali učenici imaju zatvorene udžbenike i pogađaju o kojim je predmetima riječ.  Učiteljica/učitelj potiče komunikacijsku situaciju: Po čemu su slični valjak i kugla, a po čemu različiti? Koliko kugla ima ploha, a koliko valjak? Kakve su plohe valjka, a kakve kugle?  Učenici u bilježnicu lijepe slike valjka i kugle. Ispod valjka crtaju nekoliko predmeta koji imaju oblik valjka, a ispod kugle nekoliko predmeta koji imaju oblik kugle.  **4. Pogađamo**  **Ishod aktivnosti:** učenik imenuje i opisuje kocku i kvadar.  **Opis aktivnosti:**  Učiteljica/učitelj pokazuje učenicima slike predmeta koji imaju oblik valjka i kugle, a učenici dogovorenim znakovima tijelima pokazuju geometrijsko tijelo koje ima zadani oblik.  Učenici rješavaju zadatke na 63. i 64. str. u udžbeniku. | **[Valjak i kugla](https://hr.izzi.digital/DOS/104/385.html)**  **Objekt** [Što se to kotrlja](https://hr.izzi.digital/DOS/104/385.html#block-9951)  **Objekt** [Sport i matematika](https://hr.izzi.digital/DOS/104/385.html#block-5555)  **Objekt** [Kugla i valjak](https://hr.izzi.digital/DOS/104/385.html#block-10250)  **Objekt** [Roboti stižu](https://hr.izzi.digital/DOS/104/385.html#block-5569) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.  PID OŠ – B. 1. 1 - Brine se za očuvanje osobnoga zdravlja i okružja u kojemu živi i boravi.  OŠ TZK – A. 1. 1. Izvodi prirodne načine gibanja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |