**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | BROJ 9, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Vaga**  **Ishod aktivnosti:** broji u skupu brojeva do 20; prebrojava članove skupa.  **Opis aktivnosti:**  Učenici promatraju ilustraciju u udžbeniku na str. 23. Učiteljica/učitelj postavlja komunikacijsku situaciju: Što je prikazano na slici? Čemu služi vaga? Jeste li vidjeli ikada ovakvu vagu? Gdje? Što se važe na vagi prikazanoj na slici? Je li jednak broj kvadratića s obje strane? Koja strana vage je teža? Zašto? Koliko kvadratića treba dodati da vaga bude u ravnoteži?  **2. Oblikujemo i pišemo broj 9**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa.  **Opis aktivnosti:**  Učenici promatraju brojevnu crtu na str. 23. Učiteljica/učitelj pitanjima usmjerava učenika: Što je prikazano na  brojevnoj crti? Koji broj moramo dodati broju 8 da bismo dobili broj 9?  U praznom prostoru na ploči učiteljica/učitelj pokazuje učenicima kako se piše broj 9. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 9.  Nakon toga učiteljica/učitelj pokazuje pisanje broja 9 u pravokutnik na ploči te pisanje broja devet riječima, a učenici prepisuju s ploče i pišu cijeli red broja 9 u svoje bilježnice. Crtaju skup od 9 članova po želji.  **3. Stvaramo skupove kovanica**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna, zbraja i oduzima brojeve do 20.  **Opis aktivnosti:**  Učiteljica/učitelj postavlja komunikacijsku situaciju: Odlazite li s roditeljima u trgovinu? Što možete kupiti za 9 kuna? Koje kovanice ćete upotrijebiti ako nešto trebate platiti 9 kuna? Postoji li kovanica od 9 kuna?  Učenici u skupinama crtaju skupine kovanica čiji je zbroj 9 kuna. Pobjednik je skupina koja prva nacrta sve kombinacije kovanica koje daju zbroj 9.  **4. Nizovi brojeva**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; određuje odnos među brojevima riječima: veći – manji – jednak.  **Opis aktivnosti:**  Učenici broje od najmanjeg broja do 9, unazad od 9, po 3 do 9, unazad po 3 od 9. Koji brojevi su manji od 9? Učenici u paru stvaraju nekoliko nizova po izboru do broja 9. | [Broj 9](https://hr.izzi.digital/DOS/104/359.html)  **Objekt** [Igra kockama](https://hr.izzi.digital/DOS/104/359.html#block-29507)  **Objekt** [Zrnata slika](https://hr.izzi.digital/DOS/104/359.html#block-29510)  **Objekt** [Kune](https://hr.izzi.digital/DOS/104/359.html#block-31475)  **Objekt** [Memori do 9](https://hr.izzi.digital/DOS/104/359.html#block-29594) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C. 1. 3. – Upoznaje funkciju novca. |