**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ZBRAJANJE (12 + 6), obrada | | |
| **ISHODI:** | **MAT OŠ A.1.4. i Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - imenuje članove u računskim operacijama  **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Obavijest**  **Ishod aktivnosti:** povezuje količinu i broj; zbraja brojeve do 20; čita i zapisuje brojeve do 20 i nulu brojkama i riječima.  **Opis aktivnosti:**  Učenici čitaju obavijest u udžbeniku na 78. str. Učiteljica/učitelj potiče komunikacijsku situaciju: O čemu je napisana obavijest? Kada će se održati kviz? Gdje će se održati kviz? Tko sudjeluje u kvizu? Tko je sastavio obavijest? Koliko će učenika 1.a razreda sudjelovati u kvizu, a koliko učenika 1.b? Koliko će ukupno učenika prvog razreda sudjelovati u kvizu? Kojom računskom radnjom ćete to izračunati?  **2. Zbrajanje dvoznamenkastog i jednoznamenkastog broja**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj donosi kockice za slaganje i pokazuje učenicima kako će zbrojiti 12 i 6. Prikazuje broj 12 tako da ga rastavi na 10 i 2. Pokazuje 10 kockica u jednoj boji i 2 kockice u drugoj boji te zatim dodaje još 6 kockica u drugoj boji. Jedan učenik dolazi zapisati računsku radnju na ploču. 12 + 6 = 18  Učiteljica/učitelj crta brojevnu crtu i prikazuje račun na brojevnoj crti.  Učenici izračunavaju na ploči koliko učenika drugog, trećeg i četvrtog razreda sudjeluje u kvizu.  Uz pomoć brojevne crte učenici samostalno rješavaju zadatak: Koliko će učenika drugog razreda sudjelovati na kvizu?  **3. Gađanje mete:**  **Ishod aktivnosti:** zbraja brojeve do 20; računske operacije zapisuje matematičkim zapisom; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učiteljica/učitelj stavlja na ploču dvije mete. Na jednoj meti su brojevi od 11 do 15, a na drugoj brojevi od 1 do 5. Pred ploču izlaze dva po dva učenika koji gađaju metu lopticom te zbrajaju pogođene brojeve. Jednakosti zapisuju na ploču.  **4. Razmisli i zbroji**  **Ishod aktivnosti:** zbraja brojeve do 20; računske operacije zapisuje matematičkim zapisom; imenuje članove u računskim operacijama; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:** Učiteljica/učitelj izgovara jedan dvoznamenkasti broj i otplješće jedan jednoznamenkasti broj. Učenik kojeg prozove usmeno govori rješenje zadatka. | [Zbrajanje (16 + 2)](https://hr.izzi.digital/DOS/104/379.html)  **Objekt** [Matematički memori](https://hr.izzi.digital/DOS/104/379.html#block-28848)  **Objekt** [Zbrka na brojevnoj crti](https://hr.izzi.digital/DOS/104/379.html#block-28781) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ GK – A.1.2. – Temeljem slušanja, razlikuje pojedine glazbeno-izražajne sastavnice.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale; B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – B.1.3/A. – Prepoznaje igru kao važnu razvojnu i društvenu aktivnost. |