**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | ZBRAJANJE I ODUZIMANJE DO 20 – ponavljanje | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama - primjenjuje svojstva komutativnosti i asocijativnosti te vezu zbrajanja i oduzimanja - određuje nepoznati broj u jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - čita i zapisuje brojeve do 20 i nulu brojkama i riječima  **MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**  - postavlja matematički problem  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Izvuci pitanje**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; imenuje članove u računskim operacijama; primjenjuje svojstva komutativnosti i asocijativnosti te vezu zbrajanja i oduzimanja; određuje nepoznati broj u jednakosti; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:**  Učenici izvlače pitanja iz vrećice i odgovaraju na njih. Pitanja su vezana uz nazive članova u računskim operacijama.  Npr.  Kako se zovu brojevi koje zbrajamo?  Što se događa sa zbrojem kad pribrojnici zamijene mjesta?  Kako se zove broj od kojeg oduzimamo?  **2. Zapiši jednakost**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; imenuje članove u računskim operacijama; primjenjuje svojstva komutativnosti i asocijativnosti te vezu zbrajanja i oduzimanja; određuje nepoznati broj u jednakosti.  **Opis aktivnosti:**  Učiteljica/učitelj čita zadatke, a učenici zapisuju jednakosti i rješavaju ih.  Zadatci mogu biti:  Ako je umanjenik 18, a umanjitelj 9, kolika je razlika? Provjeri zbrajanjem.  Izračunaj prvi pribrojnik ako je drugi pribrojnik 4, a zbroj 15.  Koliki je zbroj, ako je prvi pribrojnik 4, a drugi 12?  Izračunaj zbroj brojeva 3 i 10, a zatim od zbroja oduzmi drugi pribrojnik.  Koliki je umanjenik ako je umanjitelj 14, a razlika 3?  **3. Matematička štafeta**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom.  **Opis aktivnosti:**  Učenici su podijeljeni u skupine. Svaka skupina stane u kolonu 3 – 4 metra udaljenu od ploče. Ispred ploče svaka skupina u posudici ima zadatke napisane na papirićima. Sve skupine imaju jednake zadatke. Učenik po učenik iz svake kolone dolazi do ploče, izvlači papirić, prepisuje zadatak na ploču i rješava ga. Nakon toga trči do svog suigrača, dotakne ga i odlazi na začelje kolone. Sljedeći učenik rješava zadatak na ploči. Pobjeđuje skupina s najviše točno riješenih zadataka. | Mogu se provesti preostale aktivnosti i riješiti digitalni zadatci iz modula [Zbrajanje i oduzimanje](https://hr.izzi.digital/DOS/104/277.html). | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – B.1.3/A. – Prepoznaje igru kao važnu razvojnu i društvenu aktivnost. |