**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ODUZIMANJE BROJA 1, obrada | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja brojeve do 20  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Darovi za rođendan**  **Ishod aktivnosti:** učenik broji u skupu brojeva do 20; povezuje količinu i broj; oduzima brojeve do 20.  **Opis aktivnosti:**  Učenici promatraju ilustraciju u udžbeniku na str. 45. Učiteljica/učitelj potiče komunikacijsku situaciju: Koliko je darova Maša dobila za rođendan? Koliko je darova otvorila? Koliko ih još treba otvoriti?  **2. Oduzimamo po 1**  **Ishod aktivnosti:** učenik oduzima brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa; određuje odnos među količinama riječima: više – manje – jednako.  **Opis aktivnosti:**  Učenici promatraju ilustraciju darova i kvadratića ispod velike ilustracije u udžbeniku. Učiteljica/učitelj potiče komunikacijsku situaciju: Koliko je ukupno darova? Jedan dar je je otvoren te je zato je precrtan. Koliko je darova ostalo neotvoreno? Kako je to prikazano pomoću kvadratića? Učiteljica/učitelj čita zapis 5 MANJE 1 JE 4. Na isti način potiče učenike na razgovor dok promatraju ostale ilustracije. Pita ih koliko je 2 MANJE 1. Crta na ploču 2 kvadratića, jedan precrta te ispod zapisuje 2 MANJE 1 je 1. Je li sada ostalo više ili manje kvadratića?  **3. Igra stolaca i karata**  **Ishod aktivnosti:** učenik oduzima brojeve do 20; broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učenici igraju igru stolaca uz glazbu. Stavimo stolce u krug ili po sredini učionice s tim da je jedan stolac manje nego što je učenika. Puštamo glazbu, a za vrijeme trajanja glazbe učenici šeću razredom. Kada zaustavimo glazbu, učenici trebaju sjesti svatko na jedan stolac, no s obzirom da je stolaca manje nego učenika, jedan učenik ostaje bez stolca. Igra traje dok ne ostane jedan učenik koji je pobjednik. Nakon toga pitamo učenike koliko smo stolaca sklonili nakon svakog plesnog kruga. Koliko je učenika bilo manje nakon svakog plesnog kruga?  Učenici u paru dobivaju 4 karte (ili kartončića) s brojevima od 2 do 5. Okreću ih licem prema dolje. Kako okreću karte, tako od broja koji je na karti oduzimaju broj 1 te zapisuju u bilježnice.  **4. Razmišljamo i rješavamo**  **Ishod aktivnosti:** učenik oduzima brojeve do 20; broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Komunikacijska situacija prije aktivnosti: Potaknuti učenike da se prisjete nekih brojalica kojima odbrojavaju igrače (moguće su brojalice mjesnoga govora). Učenici su podijeljeni u grupe i odbrojavaju brojalice tako da na kraju svakog brojanja jedan učenik ispada iz grupe. S učenicima komentirati proces odbrojavanja postavljanjem usmjerenih pitanja.  Rješavanje zadataka na 46. str. u udžbeniku. | **[Oduzimanje broja 1](https://hr.izzi.digital/DOS/104/366.html)**  **Objekt** [Oduzimanje](https://hr.izzi.digital/DOS/104/366.html#block-4760)  **Objekt** [Manje? Ali zašto?](https://hr.izzi.digital/DOS/104/366.html#block-5649)  **Objekt** [Kako zapisujemo oduzimanje?](https://hr.izzi.digital/DOS/104/366.html#block-9490) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ TZK – A. 1. 1. Izvodi prirodna načine gibanja.  OŠ GK – B. 1. 2 - Pjeva/izvodi pjesme i brojalice.; B. 1. 3. Učenik izvodi glazbene igre uz pjevanje, slušanje glazbe i pokret uz glazbu.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |