**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | ZBRAJANJE I ODUZIMANJE (10 + 6, 15 – 5), ponavljanje i vježbanje | | |
| **ISHODI:** | **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Oduzmi i provjeri**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj na ploču postavlja zadatke oduzimanja dvoznamenkastog i jednoznamenkastog broja do desetice, a učenici ih rješavaju i provjeravaju zbrajanjem.  **2. Slažemo čepove**  **Ishod aktivnosti:** zbraja i oduzima brojeve do 20; broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:** Učenici su podijeljeni u skupine. Dobivaju čepove različitih boja i zadatke zbrajanja i oduzimanja na papiru. Slažu čepove u bojama prema zadanim zadatcima zbrajanja. Ako je zapisan zadatak oduzimanja, prvo zadatak moraju napisati suprotnom računskom radnjom, zbrajanjem, te ga zatim prikazati skupovima čepova.  **3. Igra DA ili NE**  **Ishod aktivnosti:** zbraja i oduzima brojeve do 20.  **Opis aktivnosti:**  Svaki učenik ima karticu na kojoj s jedne strane, na zelenoj podlozi, piše DA, a s druge strane, na crvenoj podlozi, NE. Učiteljica/učitelj govori jednakosti. Ako je jednakost točna, učenici okreću znak DA, a ukoliko je netočna, znak NE. | Mogu se provesti preostale aktivnosti i riješiti digitalni zadatci iz nastavnih jedinica [Zbrajanje (10 + 4)](https://hr.izzi.digital/DOS/104/377.html) i [Oduzimanje (14 – 4)](https://hr.izzi.digital/DOS/104/378.html). | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale; B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |