**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ZBRAJANJE I ODUZIMANJE UNUTAR DRUGE DESETICE, ponavljanje i vježbanje | | |
| **ISHODI:** | **MAT OŠ A.1.4. i B.1.1. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom - imenuje članove u računskim operacijama  - određuje nepoznati broj u jednakosti  **MAT OŠ A.1.1. Opisuje i prikazuje količine prirodnim brojevima i nulom.**  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  **MAT OŠ A.1.5. Matematički rasuđuje te matematičkim jezikom prikazuje i rješava različite tipove zadataka.**  - koristi se stečenim spoznajama u rješavanju različitih tipova zadataka  - odabire matematički zapis uspoređivanja brojeva ili računsku operaciju u tekstualnim zadatcima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Oduzmi i provjeri**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj na ploču zapisuje zadatke oduzimanja dvoznamenkastog i jednoznamenkastog broja unutar druge desetice, a učenici ih rješavaju i provjeravaju zbrajanjem.  **2. Pronađi odgovarajući čep**  **Ishod aktivnosti:** zbraja i oduzima brojeve do 20; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:** Učenici su podijeljeni u skupine. Dobivaju čepove na kojima pišu brojevi od 10 do 20, a na velikom papiru zadatke zbrajanja i oduzimanja dvoznamenkastog i jednoznamenkastog broja unutar druge desetice. Čepom prekivaju zadatak čije je rješenje broj na čepu, npr. ako je zadatak 15 + 3, moraju ga prekriti čepom na kojem piše broj 18.  **3. Matematička štafeta**  **Ishod aktivnosti:** zbraja i oduzima brojeve do 20; računske operacije zapisuje matematičkim zapisom; određuje nepoznati broj u jednakosti; čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u skupine. Učiteljica/učitelj raspoređuje učenike u skupine tako da u svakoj skupini bude zastupljen podjednak broj učenika iste razine znanja koje su usvojili. Svaka skupina stane u kolonu 3 – 4 metra udaljenu od ploče. Ispred ploče svaka skupina u posudici ima zadatke zapisane na papirićima. Sve skupine imaju jednake zadatke. Učenik po učenik iz svake kolone dolazi do ploče, izvlači papirić, prepisuje zadatak na ploču i rješava ga. Nakon toga trči do svog suigrača, dotakne ga i odlazi na začelje kolone. Sljedeći učenik rješava zadatak na ploči. Pobjednik je skupina s najviše točno riješenih zadataka.  **4. Razmišljamo i rješavamo**  **Ishod aktivnosti:** zbraja ioduzima brojeve do 20; računske operacije zapisuje matematičkim zapisom; imenuje članove u računskim operacijama; određuje nepoznati broj u jednakosti; koristi se stečenim spoznajama u rješavanju različitih tipova zadataka; odabire matematički zapis uspoređivanja brojeva ili računsku operaciju u tekstualnim zadatcima.  **Opis aktivnosti:** Učenici rješavaju zadatke iz udžbenika na str. 80. i 83. | Mogu se provesti preostale aktivnosti i riješiti digitalni zadatci iz nastavnih jedinica [Zbrajanje (16 + 2)](https://hr.izzi.digital/DOS/104/379.html) i  [Oduzimanje (18 - 2)](https://hr.izzi.digital/DOS/104/380.html). | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A.1.2. – Provodi jednostavne motoričke igre.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog 1



Prilog 2

