**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | MJERENJE; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | VEĆI – MANJI, ponavljanje i vježbanje | | |
| **ISHODI:** | **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - čita i tumači podatke prikazane piktogramima i jednostavnim tablicama | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Crtanje s razumijevanjem**  **Ishod aktivnosti:** učenik prepoznaje odnose među predmetima: veći – manji.  **Opis aktivnosti:**  Učiteljica/učitelj izgovara rečenice, a učenici crtaju u bilježnice: Knjiga je veća od jabuke.  Crv je kraći od zmije. Kuća je niža od zgrade.  Kada učenici nacrtaju zadano, učiteljica/učitelj ih potiče da dobro promotre što su nacrtali te ih pita: Kako biste na dva različita načina mogli izreći ovo što ste nacrtali? Navodi ih potpitanjima ukoliko je potrebno: Što primjećujete? Što je veće, a što manje? Pokušajte izreći rečenicu tako da umjesto VEĆE upotrijebite riječ suprotnog značenja – MANJE.  Za sva tri crteža izgovaraju rečenice upotrebljavajući riječi suprotnoga značenja.  **2. Pronađi svoj par i mjesto u tablici**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednako velik; čita i tumači podatke prikazane piktogramima i jednostavnim tablicama.  **Opis aktivnosti:**  Svaki učenik dobiva jednu sličicu. Svaka sličica ima svoj veći odnosno manji ili jednako velik par, dulji odnosno kraći ili jednako dug par te viši odnosno niži ili jednako visok par, ali različite boje. Na sličicama su lopte, jabuke, kišobrani, štapovi, ormari i sl. Učenici šetaju razredom i pronalaze svoje parove. Spareni parovi se prime  za ruke i stanu ispred ploče sve dok svi ne pronađu svoj par. Kada su svi parovi spareni, svaki učenik iz para pokazuje svoju sličicu i izgovara rečenicu:  npr.  1.učenik: Crvena jabuka je veća od žute jabuke.  2.učenik: Žuta jabuka je manja od crvene jabuke. i ili  1. učenik: Prugasta zmija je jednako duga kao siva zmija.  2. učenik: Siva zmija je jednako duga kao prugasta zmija.  Nakon što učenik izgovori rečenicu, stavlja svoju sličicu u tablicu na ploči. Učiteljica/učitelj prvim učenicima  čita riječi VEĆI, MANJI, DULJI, KRAĆI, VIŠI, NIŽI kako bi znali gdje trebaju smjestiti svoju sličicu. Ostali učenici  smještaju svoje sličice prema prethodnim predlošcima.   |  |  |  |  |  |  |  | | --- | --- | --- | --- | --- | --- | --- | | VEĆI | MANJI | DULJI | KRAĆI | VIŠI | NIŽI | JEDNAKO VELIK  JEDNAKO DUG  JEDNAKO VISOK | |  |  |  |  |  |  |  |   **3. Crtamo, bojimo, mislimo…**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji –  jednak.  **Opis aktivnosti:**  Učenici rješavaju zadatke na 10. i 11. stranici uz učiteljičino/učiteljevo vođenje. | [**Veće-manje**](https://hr.izzi.digital/DOS/104/341.html)  **Objekt** [Duži, kraći, viši, niži, veći, manji](https://hr.izzi.digital/DOS/104/341.html#block-4823)  **Objekt** [Složi pse po veličini](https://hr.izzi.digital/DOS/104/341.html#block-2133284)  **Objekt** [Složi vrpce po duljini](https://hr.izzi.digital/DOS/104/341.html#block-2133296)  **Objekt** [Složi drveće po visini](https://hr.izzi.digital/DOS/104/341.html#block-2133321)  **Objekt** [Tko je najviši danas, a tko sutra?](https://hr.izzi.digital/DOS/104/341.html#block-4819) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka; C. 1. 2 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine; prepoznaje pravedno i pošteno ponašanje.  ODR - A. 1. 1.- Razvija komunikativnost i suradništvo.  UKU – D. 1. 2. Učenik ostvaruje dobru komunikaciju s drugima, uspješno surađuje u različitim situacijama i spreman je zatraži- ti i ponuditi pomoć. |