**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; BROJEVI; ALGEBRA I FUNKCIJE; MJERENJA; PODATCI, STATISTIKA I VJEROJATNOST | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | GEOMETRIJSKA TIJELA, ponavljanje i vježbanje | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku, kvadar, valjak, kuglu, piramidu i stožac  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: veći–manji–jednak  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Prepoznajemo geometrijsko tijelo i oblik**  **Ishod aktivnosti:** imenuje i opisuje kocku, kvadar, kuglu, valjak, piramidu i stožac.  **Opis aktivnosti:**  Učenike dijelimo u 6 skupina tako da svaki učenik dobiva sličicu geometrijskoga tijela prema kojoj treba odrediti kojoj skupini pripada. Geometrijsko tijelo prema kojem se učenici grupiraju nalazi se na klupi skupine gdje učenik mora sjesti. Svaka skupina dobiva rastvorene oblike geometrijskih tijela, sličicu geometrijskog tijela i naziv. Zadatak je svakom geometrijskom tijelu pridružiti odgovarajući rastvoreni oblik i točan naziv. U ovom razdoblju djeca još ne znaju čitati, ali s obzirom da su učili geometrijska tijela i uočavali nazive u udžbeniku i radnoj bilježnici, potičemo ih na vizualno uparivanje naziva s geometrijskim tijelom.  **2. Skupovi i nizovi geometrijskih tijela**  **Ishod aktivnosti:** imenuje i opisuje kocku, kvadar, kuglu, valjak, piramidu i stožac; određuje skup prema nekome svojstvu; prebrojava članove skupa; prepoznaje odnose među predmetima: veći–manji–jednak; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju; povezuje količinu i broj; broji u skupu brojeva do 20.  **Opis aktivnosti:**  Učenici ostaju u skupinama koje su formirali na početku sata. Učenici su na sat trebali donijeti što više kutijica i posuda različitih oblika i veličina te različite kuglice i loptice. Sve što u donijeli nalazi se jednom stolu. Zadatak učenika je uzeti geometrijska tijela skupine kojoj pripada. Svaka skupina formira skupove tijela s 5 članova te ih slaže u nizove od najmanjeg do najvećeg.  **3. Oblikujemo i gradimo**  **Ishod aktivnosti:** imenuje i opisuje kocku i kvadar; određuje skup prema nekome svojstvu; prebrojava članove skupa; uspoređuje skupove; prikazuje iste matematičke pojmove na različite načine; čita i tumači podatke prikazane piktogramima i jednostavnim tablicama; uočava uzorak nizanja; niže po zadanom kriteriju.  **Opis aktivnosti:**  Rad u skupini. Učenici od plastelina oblikuju geometrijska tijela i od njih grade dvorac. | Mogu se provesti preostale aktivnosti i riješiti digitalni zadatci iz nastavnih jedinica [**Kocka i kvadar**](https://hr.izzi.digital/DOS/104/384.html), [**Kugla i valjak**](https://hr.izzi.digital/DOS/104/385.html) te [**Piramida i stožac**](https://hr.izzi.digital/DOS/104/386.html).  **Objekt** [Geometrijski kviz](https://hr.izzi.digital/DOS/104/386.html#block-9982)  **Objekt** [Vrijeme je za kviz](https://hr.izzi.digital/DOS/104/385.html#block-5573) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |