**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | REDNI BROJEVI, ponavljanje i vježbanje | | |
| **ISHODI:** | **MAT OŠ A. 1. 3 Koristi se rednim brojevima do 20.**  - čita i zapisuje redne brojeve  - uočava redoslijed i određuje ga rednim brojem  - razlikuje glavne i redne brojeve  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - čita i zapisuje brojeve do 20 i nulu brojkama i riječima | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Traženje para**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem.  **Opis aktivnosti:**  Učiteljica/učitelj dijeli učenicima redne brojeve napisane brojkama i riječima. Svaki učenik mora naći svoj par napisan brojkom ili riječju. U tako složenim parovima stanu pravilnim redom ispred ploče, a nakon toga sjednu u klupe.  **2. Crtanje s razumijevanjem**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem.  **Opis aktivnosti:**  Učiteljica/učitelj piše na ploču jedan iznad drugog redne brojeve od prvog do desetog, a učenici u bilježnice. Nakon toga učenici crtaju prema učiteljičinim/učiteljevim uputama: Prvi je plavi trokut. Četvrto je sunce. Osma je crvena lopta. Drugi je brod. Deseti je narančasti cvijet. Treći je crni pravokutnik. Peta je zelena lopta. Deveti je žuti trokut. Šesta je jabuka. Na sedmo mjesto nacrtaj predmet po želji.  Provjeravaju točnost nacrtanoga tako da učenici jedan za drugim crtaju pored rednih brojeva ono što je učiteljica/učitelj govorila/govorio.  **3. Smišljamo riječi**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učenici rade u skupinama. Svaka skupina mora napisati jednu riječ u kojoj se nalazi slovo A na prvom mjestu, dvije riječi u kojima se nalazi slovo A na drugom mjestu, tri riječi u kojima se nalazi slovo A na trećem mjestu, četiri riječi u kojima se nalazi slovo A na četvrtom mjestu i pet riječi u kojima se nalazi slovo A na petom mjestu. Pobjednik je skupina koja prva smisli riječi prema zadanim uputama.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učenici rješavaju zadatke u udžbeniku na str. 33. i 34. | [Redni brojevi do 10](https://hr.izzi.digital/DOS/104/1560.html)  **Objekt** [Vrijeme je za kviz](https://hr.izzi.digital/DOS/104/1560.html#block-32320) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog 1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1.** | **2.** | **3.** | **4.** | **5.** | **6.** | **7.** | **8.** | **9.** | **10.** |
| PRVI | | DRUGI | | TREĆI | | ČETVRTI | | PETI | |
| ŠESTI | | SEDMI | | OSMI | | DEVETI | | DESETI | |