**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | USPOREĐIVANJE BROJEVA, obrada | | |
| **ISHODI:** | **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više – manje – jednako  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Čovječe, ne ljuti se**  **Ishod aktivnosti:** učenik broji u skupu brojeva do 20; povezuje količinu i broj; određuje odnos među količinama riječima: više – manje – jednako.  **Opis aktivnosti:**  Učenici promatraju ilustraciju u udžbeniku na str. 39. Učiteljica/učitelj potiče komunikacijsku situaciju: Što vidite na slici? Volite li igrati *Čovječe ne ljuti se*? Tko je pobjednik u igri? Je li ova igra završila? Pogledajte kockicu. Koji broj smo dobili? Možemo li ući u kućicu? Zašto ne možemo? Je li to više ili manje od potrebnog broja za završetak igre? Kada će igra završiti? Koji nam broj treba? Učiteljica/učitelj daje jednom po jednom učeniku da baca kockicu dok netko ne dobije broj 3. Ako dobiju manji ili veći broj od broja 3, učiteljica/učitelj postavlja pitanja: Je li moguće ući u kućicu? Je li to više ili manje od broja 3 kojeg moramo dobiti?  **2. Koliko je figurica**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među Količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Usmjeriti učenike na uočavanje riječi više, manje, jednako, a zatim ih uputiti na riječi i znakove kojima uspoređujemo brojeve ( je veći, je manji, je jednak).  Učenici promatraju ilustracije s više i manje figurica na 39. str. u udžbeniku. Učiteljica/učitelj potiče komunikacijsku situaciju: Koliko je zelenih figurica? Koliko je žutih figurica? Kojih figurica je više? Učiteljica/učitelj piše na ploču znak **>** i govori da je to znak je veći te to također piše na ploču.  Promatraju drugu ilustraciju i učiteljica/učitelj nastavlja s razgovorom: Što prikazuje slika? Kojih figurica je ma-  nje? Učiteljica/učitelj piše na ploču znak **<** i govori da je to znak je manji te to također zapisuje na ploču.  Učenici promatraju zadnju ilustraciju s dvije kockice koje pokazuju isti broj, broj 5. Kako biste usporedili ta dva broja? Učiteljica/učitelj piše na ploču znak **=** te govori i piše da je to znak jednako.  Kako biste rukama pokazali znak je veći, je mani i jednako?  **3. Uspoređujemo skupove**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; određuje skup prema nekome svojstvu; prebrojava članove skupa; određuje odnos među količinama riječima: više – manje – jednako; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učiteljica/učitelj pokazuje učenicima znak je veći na ploči i pita ih: Koje biste brojeve mogli upisati s lijeve i desne strane znaka je veći, a da zapis bude točan? Učenici govore, a učiteljica/učitelj jedan primjer piše na ploču. Isto provodi sa znakom je manji i jednako.  Učiteljica/učitelj daje učenicima znakove >, < i =. Učenici u paru slažu skupove školskog pribora na klupi i uspoređuju ih stavljajući između skupova navedene znakove. Jednakosti i nejednakosti zapisuju u bilježnice.  **4. Razmišljamo i rješavamo**  **Ishod aktivnosti:** učenik broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Rješavanje zadataka na 40. str. u udžbeniku. | [**Uspoređivanje brojeva do 5**](https://hr.izzi.digital/DOS/104/344.html)  **Objekt** [Jedan, dva, tri…](https://hr.izzi.digital/DOS/104/344.html#block-5107)  **Objekt** [Ribe, ribice](https://hr.izzi.digital/DOS/104/344.html#block-9134)  **Objekt** [Veći, manji, jednak](https://hr.izzi.digital/DOS/104/344.html" \l "block-9186) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |