**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ODUZIMANJE (13 – 7), obrada | | |
| **ISHODI:** | **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - imenuje članove u računskim operacijama  **MAT OŠ A.1.1. Opisuje i prikazuje količine prirodnim brojevima i nulom.**  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - služi se kunama i znakom jedinične vrijednosti kuna  - uspoređuje vrijednosti kovanica i novčanica te računa s novcem u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Reciklirajmo**  **Ishod aktivnosti:** oduzima brojeve do 20; čita i zapisuje brojeve do 20 i nulu brojkama i riječima; uspoređuje vrijednosti kovanica i novčanica te računa s novcem u skupu brojeva do 20; objašnjava svrhu i korist štednje.  **Opis aktivnosti:**  Učenici promatraju ilustraciju u udžbeniku na str. 87. Učiteljica/učitelj potiče komunikacijsku situaciju: Što se nalazi na slici? Zašto su prazne plastične boce i limenke stavljene u kutije? Mogu li se te boce i limenke ponovo upotrijebiti? Kako? Jesmo li mi u matematici upotrebljavali neke predmete koji su prije toga bili korišteni u neke druge svrhe? Koje predmete? Za što smo ih koristili? (Čepove, štapiće od sladoleda.) Što se još može napraviti s iskorištenim plastičnim bocama i limenkama? Znate li što znači da se mogu reciklirati? Što mislite da se još može reciklirati? Znate li gdje se bacaju predmeti koji će se reciklirati? Što se baca u žuti spremnik, što u zeleni, a što u plavi? Koliko je boca u kutiji, a koliko limenki? Kojom računskom radnjom biste izračunali koliko je limenki manje nego plastičnih boca?  **2. Oduzimanje jednoznamenkastog broja s prijelazom desetice**  **Ishod aktivnosti:** oduzima brojeve do 20; računske operacije zapisuje matematičkim zapisom; imenuje članove u računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve; uspoređuje vrijednosti kovanica i novčanica te računa s novcem u skupu brojeva do 20.  **Opis aktivnosti:**  Učiteljica/učitelj na abakusu pokazuje učenicima kako će oduzeti 13 i 7. Prikazuje umanjenik, broj 13, u dvije boje (deseticu u jednoj boji, jedinice u drugoj boji). Oduzima umanjitelj, broj 7, tako da ga rastavi na dva broja, broj jedinica umanjenika (ovdje je to broj 3) i ostatak od umanjitelja (broj 4).  Učiteljica/učitelj pokazuje račun na brojevnoj crti, a zatim piše dulji i kraći način:  13 – 7 = 13 – 3 – 4 13 - 7 = 6  = 10 – 4  = 6  Učenici uz pomoć učiteljice/učitelja duljim i kraćim načinom prikazuju na abakusu, na ploči i u bilježnicama zadatke ispod brojevne crte iz udžbenika.  **3. Računanje drvenim štapićima**  **Ishod aktivnosti:** oduzima brojeve do 20; povezuje količinu i broj, broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Učenici su podijeljeni u skupine. Svaka skupina dobiva zadatke na papiru i veći broj štapića od sladoleda ili drvenih špatulica za grlo. Zadatke s papira prikazuju štapićima slažući ih u skupine (umanjitelj rastavljaju na dva broja kako je objašnjeno).  **4. Oduzimanje na brojevnoj crti**  **Ishod aktivnosti:** oduzima brojeve do 20; računske operacije zapisuje matematičkim zapisom; imenuje članove u računskim operacijama; broji u skupu brojeva do 20; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Svaki učenik samostalno prikazuje na brojevnoj crti u bilježnici zadatke koje su dobili za rad u skupini. | [Oduzimanje (13 – 7](https://hr.izzi.digital/DOS/104/382.html))  **Objekt** [Točno ili netočno](https://hr.izzi.digital/DOS/104/382.html#block-29071)  **Objekt** [Matematički parovi](https://hr.izzi.digital/DOS/104/382.html#block-29066) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje.; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  PID OŠ – C.1.2. – Ponaša se odgovorno u domu, školi, javnim mjestima, prometu, prema svome zdravlju i okolišu.; B.1.1. – Brine se za očuvanje osobnoga zdravlja i okružja u kojemu živi i boravi.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale.; B.1.2. – Aktivno sluša, daje i prima povratne informacije i komunicira u skladu s komunikacijskim pravilima.; C.1.2. – Ponaša se u skladu s pravilima skupine. Prepoznaje pravedno i pošteno ponašanje.; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  POD – C.1.3. – Upoznaje funkciju novca.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog - uz aktivnost 3

|  |  |  |  |  |
| --- | --- | --- | --- | --- |
| **14 - 5** | **13 - 8** | **12 - 4** | **11 - 2** | **15 - 7** |
| **12 - 8** | **15 - 6** | **13 - 9** | **16 - 8** | **11 - 6** |
| **18 - 9** | **12 - 7** | **13 - 5** | **12 - 9** | **17 - 8** |
| **13 - 7** | **16 - 9** | **14 - 6** | **15 - 8** | **17 - 9** |