**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST; MJERENJE | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | NULA, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa  **MAT OŠ D. 1. 2 Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Brojevi u blagdanima**  **Ishod aktivnosti:** broji u skupu brojeva do 20; prebrojava članove skupa.  **Opis aktivnosti:**  Učiteljica/učitelj potiče komunikacijsku situaciju: Koji blagdan se obilježava krajem prosinca? Kako nazivamo dan prije Božića? Što ljudi rade na Badnjak? Učenici promatraju ilustraciju na 36. str. Koliko kuglica je na boru? Gdje su one bile? Koliko je kuglica ostalo u kutiji?  **2. Oblikujemo i pišemo broj 0**  **Ishod aktivnosti:** broji u skupu brojeva do 20; povezuje količinu i broj; prikazuje brojeve do 20 na različite načine; čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj crta 5 kuglica na ploču, a zatim ih prekriži. Potiče komunikacijsku situaciju: Kako biste to napisali računskom radnjom? Zapisuje na ploču ispod crteža 5–5=0. Na ploču crta brojevnu crtu od 1 do 5. Gdje se broj 0 nalazi na brojevnoj crti? Dopunjava brojevnu crtu smještajući na nju i broj 0. Račun 5–5=0 prikazuje i objašnjava na brojevnoj crti.  U praznom prostoru na ploči učiteljica/učitelj pokazuje učenicima kako se piše broj 0. Učenici pišu prstom po klupi ili u zraku. Prema vlastitom odabiru odlaze na radna mjesta gdje se nalaze pijesak, vuna, čačkalice, plastelin i kamenčići te oblikuju broj 0. Nakon toga učiteljica/učitelj pokazuje pisanje broja 0 u pravokutnik na ploči, a učenici pišu cijeli red broja 0 u svoje bilježnice.  **3. Računamo s nulom**  **Ishod aktivnosti:** broji u skupu brojeva do 20; povezuje količinu i broj; prebrojava članove skupa; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna.  **Opis aktivnosti:**  Učiteljica/učitelj postavlja komunikacijsku situaciju: Roditelji su Ivana poslali u trgovinu po kruh. Tata mu je dao 5 kuna jer je samo toliko imao u novčaniku. Mama nije imala novaca u novčaniku pa mu nije mogla dati ništa. Za koliko kuna će Ivan morati kupiti kruh? Kako biste to prikazali zbrajanjem. Učiteljica/učitelj piše na ploču: 5+0=5. Objašnjava zbrajanje s nulom, a zatim oduzimanje s nulom. Učenici predlažu zadatke zbrajanja i oduzimanja s nulom, a učiteljica/učitelj ih zapisuje na ploču.  **4. Igrajmo se**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa.  **Opis aktivnosti:**  Učiteljica/učitelj govori zadatke zbrajanja i oduzimanja. Ako je rezultat nula, učenici čučnu, a ako nije, ostanu stajati. Učenik koji pogriješi, ispada iz igre.  Nakon toga rješavaju zadatke na 110. str. u udžbeniku. | [Nula](https://hr.izzi.digital/DOS/104/355.html)  **Objekt** [Slagalica](https://hr.izzi.digital/DOS/104/355.html#block-23542)  **Objekt** [Razmisli](https://hr.izzi.digital/DOS/104/355.html#block-23561) i [Zbrka na brojevnoj crti](https://hr.izzi.digital/DOS/104/355.html#block-23561) | OŠ HJ – A 1. 1. - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – C. 1. 1. - Sudjeluje u obilježavanju događaja, praznika, blagdana.  OŠ TZK – A. 1. 1. Izvodi prirodne načine gibanja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |