**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; BROJEVI; PODATCI, STATISTIKA I VJEROJATNOST | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | RAVNE I ZAKRIVLJENE CRTE, ponavljanje i vježbanje | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku, kvadar, valjak, kuglu, piramidu i stožac  - imenuje ravne i zakrivljene plohe  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - uspoređuje skupove  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među količinama riječima: više–manje–jednako | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Vođeno crtanje**  **Ishod aktivnosti:** razlikuje i crta ravne i zakrivljene crte; povezuje količinu i broj; broji u skupu brojeva do 20; određuje odnos među količinama riječima: više – manje – jednako.  **Opis aktivnosti:**  Postavljajući nekoliko pitanja učiteljica/učitelj s učenicima ponavlja sadržaje s prošlog sata. Nakon toga učenici crtaju prema učiteljičinim/učiteljevim uputama: Lijevo nacrtaj plavu ravnu crtu. Ispod nje nacrtaj crvenu zakrivljenu crtu. Ispod zakrivljene crte nacrtaj zelenu izlomljenu crtu. Desno od izlomljene crte nacrtaj žutu ravnu crtu. Iznad nje nacrtaj crvenu zakrivljenu crtu.  Učiteljica/učitelj postavlja komunikacijsku situaciju: Koliko crta ste nacrtali? Koja crta je najmanje puta nacrtana? Koliko puta? Kojih je crta jednako mnogo? Koliko ih je?  **2. Mislimo i rješavamo**  **Ishod aktivnosti:** razlikuje i crta ravne i zakrivljene crte; koristi se ravnalom; određuje skup prema nekome svojstvu; uspoređuje skupove.  **Opis aktivnosti:**  Učenici rješavaju zadatke u udžbeniku na str. 79. i 80.  Prošireni nastavni sadržaji: Učiteljica/učitelj crta zakrivljenu zatvorenu i zakrivljenu otvorenu crtu te potiče komunikacijsku situaciju: Kakve crte sam nacrtala? Koja je razlika između tih dviju zakrivljenih crta? Zatim crta izlomljenu otvorenu i izlomljenu zatvorenu crtu. Kakve crte sam nacrtala? U čemu je razlika?  **3. Igramo se špagom**  **Ishod aktivnosti:** razlikuje ravne i zakrivljene crte.  **Opis aktivnosti:**  Učenici se dijele u skupine te formiraju kolone. Svaka skupina dobije dugačku špagu koju prime svi učenici u toj koloni. Učiteljica/učitelj izgovara nazive crta: ravna crta, izlomljena zatvorena crta, zakrivljena otvorena crta, izlomljena otvorena crta… Učenici u koloni oblikuju navedene crte špagom, a bod dobiva skupina ili skupine koje pravilno oblikuju crte. Pobjednik je skupina s najviše osvojenih bodova. | [**Ravne, zakrivljene i izlomljene crte**](https://hr.izzi.digital/DOS/104/388.html)  **Objekt** [I slova su crte](https://hr.izzi.digital/DOS/104/388.html#block-17690)  **Objekt** [Ravno, zakrivljeno, izlomljeno](https://hr.izzi.digital/DOS/104/388.html#block-2130097)  **Objekt** [Vrijeme je za kviz](https://hr.izzi.digital/DOS/104/388.html#block-19039) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – B. 1. 3 - Prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |