**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; ALGEBRA I FUNKCIJE | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | NIZ, BROJEVNA CRTA, ponavljanje i vježbanje | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ B. 1. 2 Prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju  **MAT OŠ A. 1. 4 Zbraja i oduzima u skupu brojeva do 20.**  **-** zbraja i oduzima brojeve do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Reda mora biti**  **Ishod aktivnosti:** učenik prikazuje brojeve do 20 na različite način; čita i zapisuje brojeve do 20 i nulu brojkama i riječima.  **Opis aktivnosti:**  Rad u skupinama: Učiteljica/učitelj priprema samoljepljive papiriće različitih boja (onoliko boja koliko je skupina) na kojima su brojevi od 1 do 5. Svakom učeniku lijepi po jedan papirić na leđa. Na podu učionice (ili na školskom dvorištu) nacrtane su brojevne crte u bojama samoljepljivih papirića. Zadatak učenika je neverbalnom komunikacijom pronaći svoje mjesto na brojevnoj crti koja je u boji njegova papirića.  **2. Ražnjići od plastelina**  **Ishod aktivnosti:** učenik uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Komunikacijska situacija prije aktivnosti: razgovor s učenicima o zdravoj prehrani, vrstama voća i povrća koje vole jesti, njihovim bojama, okusima i mirisima.  Rad u parovima: Svaki par ima komadiće plastelina različitih boja (boje voća i povrća). Učiteljica/učitelj zadaje niz (primjerice: limun, jagoda, brokula, šljiva). Učenici u paru rade ražnjiće od plastelina bojama voća i povrća koji su zadani.  **3. Natjecanje**  **Ishod aktivnosti:** učenik povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; zbraja i oduzima brojeve do 20.  **Opis aktivnosti:**  Natjecanje između skupina. Učenici dobivaju zadatke na papiru koje zajednički rješavaju. Zadatak ucrtavaju na brojevne crte koje se također nalaze na papiru, a ispod broja koji je rješenje crtaju odgovarajući broj jesenskih plodova po želji. Skupina koja prva točno riješi sve zadatke pobjednička je skupina.  Zadatci mogu biti:  4 I 1 JE  4 MANJE 1 JE  3 I 1 JE  1 I 1 JE  2 MANJE 1 JE. | Mogu se provesti preostale aktivnosti i riješiti digitalni zadatci iz nastavnih jedinica [**Brojevna crta**](https://hr.izzi.digital/DOS/104/354.html)i [**Nizovi**](https://hr.izzi.digital/DOS/104/345.html).  **Objekt** [Zbrka na brojevnoj crti](https://hr.izzi.digital/DOS/104/365.html#block-9488)  **Objekt** [Oduzimaj 1 na brojevnoj crti](https://hr.izzi.digital/DOS/104/366.html#block-5647)  **Objekt** [I jesen voli red](https://hr.izzi.digital/DOS/104/354.html#block-9796)  **Objekt** [Tko treba brojevnu crtu?](https://hr.izzi.digital/DOS/104/354.html#block-2553022) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  PID OŠ – B. 1. 3 - Prepoznaje, razlikuje i primjenjuje odnose: gore - dolje, naprijed - natrag, ispred - iza, lijevo - desno, unutar - izvan, ispod – iznad.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |