**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ODUZIMANJE (18 – 6), obrada | | |
| **ISHODI:** | **MAT OŠ A.1.4. Zbraja i oduzima u skupu brojeva do 20.**  - zbraja i oduzima brojeve do 20  - računske operacije zapisuje matematičkim zapisom  - imenuje članove u računskim operacijama  **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - razlikuje jednoznamenkaste i dvoznamenkaste brojeve  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20  - objašnjava svrhu i korist štednje | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Veseli utorak**  **Ishod aktivnosti:** oduzima brojeve do 20; čita i zapisuje brojeve do 20 i nulu brojkama i riječima; uspoređuje vrijednosti kovanica i novčanica te računa s novcem u skupu brojeva do 20; objašnjava svrhu i korist štednje.  **Opis aktivnosti:**  Učenici promatraju ilustraciju u udžbeniku na str. 81. Jedan učenik čita što piše na ilustraciji. Učiteljica/učitelj potiče komunikacijsku situaciju: Što se događa kada je u trgovini veseli utorak? Što mislite zašto se zove veseli utorak? Što trgovci napišu u trgovinama kada nešto plaćamo manje od uobičajene cijene? Idete li vi sa svojim roditeljima u trgovinu? Jeste li primijetili da su cijene u trgovini ponekad smanjene? Što mislite je li isplativije kupovati kada su cijene uobičajene ili kad su smanjene? Zašto? Kolika je cijena lopte prikazane na ilustraciji? Koliko ćemo platiti loptu ako je dođemo kupiti loptu u utorak? Kojom računskom radnjom ćemo to izračunati?  **2. Oduzimanje dvoznamenkastog i jednoznamenkastog broja unutar druge desetice**  **Ishod aktivnosti:** oduzima brojeve do 20; računske operacije zapisuje matematičkim zapisom; imenuje članove u računskim operacijama; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve; uspoređuje vrijednosti kovanica i novčanica te računa s novcem u skupu brojeva do 20.  **Opis aktivnosti:**  Učiteljica/učitelj donosi kockice za slaganje i pokazuje učenicima kako će oduzeti 18 i 6. Prikazuje broj 18 tako da ga rastavi na 10 i 8. Pokazuje 10 kockica u jednoj boji i 8 kockica u drugoj boji. Potiče komunikacijsku situaciju: Koliko će kockica ostati ako oduzmemo 6 kockica? Jedan učenik sklanja 6 kockica u drugoj boji te zapisuje računsku radnju na ploču. 18 - 6 = 12  Učiteljica/učitelj crta brojevnu crtu i prikazuje račun na brojevnoj crti.  Učenici izračunavaju na ploči koliko će u utorak koštati frizbi i reketi prikazani u udžbeniku. Učenici predlažu cijene još nekoliko predmeta koje bi voljeli kupiti te izračunavaju koliko bi ti predmeti koštali u utorak.  **3. Računanje na brojevnoj crti**  **Ishod aktivnosti:** oduzima brojeve do 20; računske operacije zapisuje matematičkim zapisom; prikazuje brojeve do 20 na različite načine; čita i zapisuje brojeve do 20 i nulu brojkama i riječima; razlikuje jednoznamenkaste i dvoznamenkaste brojeve.  **Opis aktivnosti:**  Učenici u paru prikazuju račune s ploče crtežom i na brojevnoj crti.  **4. Točno - netočno**  **Ishod aktivnosti:** oduzima brojeve do 20; čita i zapisuje brojeve do 20 i nulu brojkama i riječima.  **Opis aktivnosti:**  Svaki učenik ima karticu na kojoj s jedne strane, na zelenoj podlozi, piše DA, a s druge strane, na crvenoj podlozi, NE. Učiteljica/učitelj govori jednakosti. Ako izgovori točnu jednakost, učenici pokazuju DA, a ako izgovori netočnu jednakost, pokazuju NE. | [Oduzimanje (18 - 2)](https://hr.izzi.digital/DOS/104/380.html)  **Objekt** [Svakog dana do dućana](https://hr.izzi.digital/DOS/104/380.html#block-28933)  **Objekt** [Matematički memori](https://hr.izzi.digital/DOS/104/380.html#block-28939) | OŠ HJ – A.1.1. – Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – A.1.3. – Razvija osobne potencijale; B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.3. – Uključuje se u pomaganje vršnjacima u svakodnevnim situacijama uz pomoć odraslih.  POD – C.1.3. – Upoznaje funkciju novca.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |

Prilog

