**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | MJERENJE; ALGEBRA I FUNKCIJE | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | SVE NAJ, NAJ, obrada | | |
| **ISHODI:** | **MAT OŠ D. 1. 1 Učenik analizira i uspoređuje objekte iz okoline prema mjerivom svojstvu.**  - prepoznaje odnose među predmetima: dulji – kraći – jednako dug, veći – manji – jednak  - određuje najdulji, najkraći, najveći, najmanji objekt  **MAT OŠ B. 1. 2 Učenik prepoznaje uzorak i nastavlja niz.**  - uočava uzorak nizanja  - objašnjava pravilnost nizanja  - objašnjava kriterije nizanja  - niže po zadanom kriteriju | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Pomozi djevojčicama**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt.  **Opis aktivnosti:**  Učiteljica/učitelj učenicima pričom dočarava situaciju: U svlačionici su četiri djevojčice u opremi za TZK, jedna je najviša, dvije jednako visoke, a treća najniža. Na vješalici vise četvore traperice. Sve su jednake po boji i kroju, ali se razlikuju po duljini nogavica. Najviša djevojčica ostale zabrinuto pita: „Kako ću sada prepoznati svoje hlače?“ Najniža joj odgovara: „Mislim da znam!“  Što mislite kako je najniža djevojčica znala koje su čije hlače?  **2. Što je sve NAJ**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt.  **Opis aktivnosti:**  Učiteljica/učitelj poziva pred ploču četiri dječaka (jednog najvišeg, dvojicu podjednake visine i jednog najnižeg). Pita ostale učenike:  Tko je jednako visok? Tko je najviši? U odnosu na svoje prijatelje, kakve je visine? (Najniži.)  Tko od njih četvorice ima podjednako duge ruke? Čije su noge najkraće? Kakve noge ima? (Najkraće.) Učiteljica/učitelj stavlja na pod četiri lopte. Jedna je najveća, druga najmanja, a dvije su srednje veličine i podjednako velike. Pokazuje učenicima najmanju loptu i pita ih: Kakva je ova lopta po veličini? Pronađi dvije lopte  koje su veće od nje, a jednako su velike? Koja lopta je ostala? (Najveća.)  **3. Pronađi u učionici i nastavi niz**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak; određuje najdulji, najkraći, najveći, najmanji objekt; uočava uzorak nizanja; objašnjava pravilnost nizanja; objašnjava kriterije nizanja; niže po zadanom kriteriju.  **Opis aktivnosti:**  Učiteljica/učitelj proziva jednog po jednog učenika te oni u učionici pronalaze predmete gradirajuće po veličini  (ili različitih dimenzija/obilježja). Predmete potom slažu na njezin/njegov stol počevši od najmanjeg do najvećeg, zatim od najduljeg do najkraćeg te od najvišeg do najnižeg. Aktivnost traje sve dok svi učenici u niz ne slože predmete koje su pronašli.  **4. Potraži i oboji**  **Ishod aktivnosti:** učenik prepoznaje odnose među predmetima: dulji – kraći – jednako dug, veći – manji – jednak, određuje najdulji, najkraći, najveći, najmanji objekt.  **Opis aktivnosti:**  U komunikacijskoj situaciji prije rješavanja zadatka u udžbeniku na 12. i 13. stranici, učenici govore o svojim igračkama. Učiteljica/učitelj potiče komunikaciju pitanjima koja upućuju na uporabu riječi najveće, najmanje, najdulje, najkraće, najviše i najniže u učeničkim odgovorima. | [**Sve naj, naj**](https://hr.izzi.digital/DOS/104/342.html)  **Objekt** [Naj, naj](https://hr.izzi.digital/DOS/104/342.html#block-4826)  **Objekt** [Otkrij naj, naj](https://hr.izzi.digital/DOS/104/342.html#block-9789)  **Objekt** [Crtamo i bojimo naj… voće](https://hr.izzi.digital/DOS/104/342.html#block-4842)  **Objekt** [Sve naj, naj na tjelesnom](https://hr.izzi.digital/DOS/104/342.html" \l "block-9062) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatraži- ti i ponuditi pomoć.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka. |