**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | TOČKA I SPAJANJE TOČAKA CRTAMA, ponavljanje i vježbanje | | |
| **ISHODI:** | **MAT OŠ C. 1. 3 Prepoznaje i ističe točke.**  - prepoznaje istaknute točke i označava ih velikim tiskanim slovima  - crta (ističe) točke  **MAT OŠ C. 1. 2 Crta i razlikuje ravne i zakrivljene crte.**  - razlikuje i crta ravne i zakrivljene crte | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Točka do točke - slovo**  **Ishod aktivnosti:** razlikuje ravne i zakrivljene crte; ističe točke.  **Opis aktivnosti:**  Učiteljica/učitelj crta na ploču točke koje, kad se povežu crtama, čine slova koja zajedno čine riječ TOČKA. Po redu dolazi 5 učenika jedan za drugim spajajući točke jednog po jednog slova. Učiteljica/učitelj potiče komunikacijsku situaciju: Što smo dobili spajajući točke na ploči? Koja od navedenih slova smo učili pisati? Koje slovo još nismo upoznali?  **2. Spajamo točke crtama**  **Ishod aktivnosti:** prepoznaje istaknute točke i označava ih velikim tiskanim slovima; crta (ističe) točke; razlikuje i crta ravne i zakrivljene crte.  **Opis aktivnosti:**  Učenici su podijeljeni u skupine te stoje u kolonama udaljeni od ploče 2 – 3 metra. Na ploči ispred svake kolone označeno je 5 točaka. Zadatak svake skupine je spojiti točke ravnim crtama kako bi dobili crtež kućice. Pred ploču izlaze dva po dva učenika svake skupine, jedan učenik drži ravnalo, a drugi povlači crtu. Pobjeđuje skupina koja precizno i točno spoji točke ravnim crtama.  **3. Mislimo i rješavamo**  **Ishod aktivnosti:** prepoznaje istaknute točke i označava ih velikim tiskanim slovima; crta (ističe) točke.  **Opis aktivnosti:**  Učenici rješavaju zadatke na 95. i 96. str. u udžbeniku. | [Točka](https://hr.izzi.digital/DOS/104/401.html)  **Objekt** [Točke u prometu](https://hr.izzi.digital/DOS/104/401.html#block-23509)  **Objekt** [Vrijeme je za kviz](https://hr.izzi.digital/DOS/104/401.html#block-23519) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |