**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; PODATCI, STATISTIKA I VJEROJATNOST | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | ZBRAJANJE I ODUZIMANJE DO 7, obrada | | |
| **ISHODI:** | **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  **MAT OŠ A. 1. 2 Uspoređuje prirodne brojeve do 20 i nulu.**  - određuje odnos među brojevima riječima: *veći – manji - jednak*  - uspoređuje brojeve matematičkim znakovima >, < i =  **MAT OŠ A. 1. 4 Zbraja i oduzima u skupu brojeva do 20.**  - zbraja i oduzima brojeve do 20  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - prebrojava članove skupa | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Nađi svoj par**  **Ishod aktivnosti:** broji u skupu brojeva do 20; prebrojava članove skupa; zbraja i oduzima brojeve do 20.  **Opis aktivnosti:**  Učiteljica/učitelj dijeli svakom učeniku broj štapića manji od 7. Šećući razredom, svaki učenik mora naći svoj  par tako da zajedno imaju 7 štapića. Sa svojim parom sjedaju u istu klupu.  **2. Zbrajamo i oduzimamo**  **Ishod aktivnosti:** broji u skupu brojeva do 20; prikazuje brojeve do 20 na različite načine; zbraja i oduzima brojeve do 20.  **Opis aktivnosti:**  Ustaje jedan po jedan par učenika. Učiteljica/učitelj zapisuje na ploču različite kombinacije zbrajanja čiji je zbroj 7 (1 + 6 = 7, 2 + 5 = 7, 3 + 4 = 7) te postavlja komunikacijsku situaciju: Što primjećujete koliki je zbroj svakog računa? Koja je suprotna računska radnja od zbrajanja? Kakve bismo računske radnje oduzimanja mogli napisati upotrebljavajući iste brojeve kao kod zbrajanja? Od kojeg broja ćemo oduzimati? (7 – 6 = 1, 7 – 5 = 2, 7 – 4 = 3).  **3. Igra točno - netočno**  **Ishod aktivnosti:** zbraja i oduzima brojeve do 20.  **Opis aktivnosti:**  Učiteljica/učitelj pljesne određeni broj puta. Učenik kojeg prozove, mora pljesnuti onoliko puta koliko treba da  zbroj oba pljeska bude 7.  **4. Razmišljamo i rješavamo**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; prebrojava članove skupa; određuje odnos među brojevima riječima: veći – manji – jednak; uspoređuje brojeve matematičkim znakovima >, < i =.  **Opis aktivnosti:**  Učenici rješavaju zadatke u udžbeniku na str. 14 i 15. | [Broj 7 – zbrajanje i oduzimanje do 7](https://hr.izzi.digital/DOS/104/369.html)  **Objekt** [Probušeni balon](https://hr.izzi.digital/DOS/104/369.html#block-27661)  **Objekt** [Jednakosti po redu](https://hr.izzi.digital/DOS/104/369.html#block-27730)  **Objekt** [Uljez među zadatcima](https://hr.izzi.digital/DOS/104/369.html#block-27739)  **Objekt** [Vrijeme je za kviz](https://hr.izzi.digital/DOS/104/369.html#block-27741) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A. 1. 1. Izvodi prirodne načine gibanja.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |