**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | OBLIK I PROSTOR; PODATCI, STATISTIKA I VJEROJATNOST | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | RAVNE I ZAKRIVLJENE PLOHE, obrada | | |
| **ISHODI:** | **MAT OŠ C. 1. 1 Izdvaja i imenuje geometrijska tijela i likove i povezuje ih s oblicima objekata u okruženju.**  - imenuje i opisuje kocku, kvadar, valjak, kuglu, piramidu i stožac  - imenuje ravne i zakrivljene plohe  **MAT OŠ E. 1. 1 Učenik se služi podatcima i prikazuje ih piktogramima i jednostavnim tablicama.**  - određuje skup prema nekome svojstvu  - uspoređuje skupove | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Kotrlja se, ne kotrlja se**  **Ishod aktivnosti:** imenuje i opisuje kocku, kvadar, valjak, kuglu, piramidu i stožac; određuje skup prema nekome svojstvu.  **Opis aktivnosti:**  Učiteljica/učitelj stavlja na stol kuglu i kvadar kao što je prikazano u udžbeniku na str. 71. Lagano podigne odnosno ukosi stol i potiče komunikacijsku situaciju: Što se dogodilo kada sam podignula/podigao stol? Zašto se kugla otkotrljala, a kvadar nije? Koje geometrijsko tijelo bi se još moglo otkotrljati? Koja geometrijska tijela bi ostala stajati na stolu ili bi klizila?  **2. Plohe ravne i zakrivljene**  **Ishod aktivnosti:** imenuje i opisuje kocku, kvadar, valjak, kuglu, piramidu i stožac; imenuje ravne i zakrivljene plohe; određuje skup prema nekome svojstvu.  **Opis aktivnosti:**  Učenici promatraju geometrijska tijela i njihove plohe na učiteljičinom/učiteljevom stolu. Učiteljica/učitelj potiče komunikacijsku situaciju: Geometrijska tijela se razlikuju prema ravnim i zakrivljenim plohama. Pronađite i pokažite tijela koja imaju samo ravne plohe. Koja su to tijela? Koliko ploha ima kocka? Koliko kvadar? Koliko piramida? Pronađite geometrijsko tijelo koje ima samo zakrivljenu plohu. Kako nazivamo to tijelo? Koliko ima ploha?  Postoje li geometrijska tijela koja imaju i ravne i zakrivljene plohe? Pokažite ih. Koja su to tijela? Koliko valjak ima ravnih, a koliko zakrivljenih ploha? Koliko stožac ima ravnih i zakrivljenih ploha?  Učiteljica/učitelj govori učenicima da za plohu tijela možemo reći i strana.  **3. Razvrstavanje prema plohama**  **Ishod aktivnosti:** imenuje ravne i zakrivljene plohe; određuje skup prema nekome svojstvu.  **Opis aktivnosti:**  Učenici dobivaju sličice s geometrijskim tijelima te ih moraju razvrstati i zalijepiti u tri stupca – u prvi stupac geometrijska tijela samo s ravnim plohama, u drugi stupac s ravnim i zakrivljenim plohama, a u treći samo sa zakrivljenim plohama.  **4. Pogodi što sam i kakve imam plohe**  **Ishod aktivnosti:** imenuje i opisuje kocku, kvadar, valjak, kuglu, piramidu i stožac; imenuje ravne i zakrivljene plohe.  **Opis aktivnosti:**  Učenici igraju igru pogađanja geometrijskih tijela i imenovanja ploha. Učiteljica/učitelj im čita razgovor Nine i Tina na 72. str. udžbenika. Dvoje učenika izlazi pred ploču. Jedan od njih zažmiri, a drugi odabere neko geometrijsko tijelo te ga daje učeniku koji žmiri da pogodi o kojem je tijelu riječ i kakve ima plohe. Igra pogađanja se nastavlja s nekoliko parova. | [Ravne i zakrivljene plohe](https://hr.izzi.digital/DOS/104/387.html)  **Objekt** [Juha u tanjuru](https://hr.izzi.digital/DOS/104/387.html#block-13053)  **Objekt** [Oboji plohe](https://hr.izzi.digital/DOS/104/387.html#block-19002)  **Objekt** [Ravno ili zakrivljeno?](https://hr.izzi.digital/DOS/104/387.html#block-13018)  **Objekt** [Zakrivljeno crtanje](https://hr.izzi.digital/DOS/104/387.html#block-2129791) | OŠ HJ – A 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine. Prepoznaje pravedno i pošteno ponašanje.; C. 1. 3 – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1 - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |