**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI; MJERENJE | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | JEDINICE I DESETICE, obrada | | |
| **ISHODI:** | **MAT OŠ A.1.1. Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20  - prikazuje brojeve do 20 na različite načine  - čita i zapisuje brojeve do 20 i nulu brojkama i riječima  - objašnjava vezu između vrijednosti znamenaka i vrijednosti broja  **MAT OŠ D.1.2. Služi se hrvatskim novcem u jediničnoj vrijednosti kune u skupu brojeva do 20.**  - prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20 kuna  - uspoređuje vrijednosti kovanica i novčanica te računa s novcem u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Jajolika aktivnost**  **Ishod aktivnosti:** čita i zapisuje brojeve do 20 i nulu brojkama i riječima.  **Opis aktivnosti:**  Učiteljica/učitelj donosi praznu kutiju za 10 jaja i 13 umjetnih jaja koja stavlja pored kutije.  Postavlja komunikacijsku situaciju: Koliko je jaja pored kutije? Koliko jaja stane u kutiju? Koliko jaja neće stati u  kutiju?  **2. Jedinice i desetice**  **Ishod aktivnosti:** broji u skupu brojeva do 20; povezuje količinu i broj; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja.  **Opis aktivnosti:**  Učiteljica/učitelj crta skup od 13 jaja, a zatim ispod toga u stupcu 10 kvadratića u jednoj boji te još 3 kvadratića u drugoj boji. Govori učenicima da broj 13 ima jednu deseticu i 3 jedinice te ispod toga zapisuje 1 D i 3 J. Zatim brojeći kvadratiće objašnjava da je 10 JEDINICA JEDNAKO JEDNOJ DESETICI.  Zapisuje još nekoliko brojeva, a učenici ih na ploči crtaju i zapisuju rastavljene na desetice i jedinice. Zapisuje i  brojeve kako bi shvatili da oni nemaju desetica.  npr.  9 = 0 D i 9 J  14 = 1 D i 4 J  Učenici analiziraju problemsku situaciju u udžbeniku na str. 61. Uočavaju problem I rješavaju ga grafičkim prikazom jedinica I desetica.  **3. Razvrstavamo novčanice**  **Ishod aktivnosti:** povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja; prepoznaje hrvatske kovanice i novčanice vrijednosti: 1 kuna, 2 kune, 5 kuna, 10 kuna i 20  kuna; uspoređuje vrijednosti kovanica i novčanica te računa s novcem u skupu brojeva do 20.  **Opis aktivnosti:**  Učenici su podijeljeni u skupine. Svaka skupina dobiva aplikacije novčanica (od 10 kn) i kovanica (od 1 kunu) od kojih trebaju proizvoljno složiti skupove od 5 brojeva, zapisati koji su to brojevi, nacrtati ih u obliku kvadratića i zapisati ih rastavljene na jedinice i desetice.  **4. Pokazujemo brojeve**  **Ishod aktivnosti:** povezuje količinu i broj; broji u skupu brojeva do 20; prikazuje brojeve do 20 na različite načine; čita i zapisuje brojeve do 20 i nulu brojkama i riječima; objašnjava vezu između vrijednosti znamenaka i vrijednosti broja.  **Opis aktivnosti:**  Učiteljica/učitelj izgovara brojeve, a učenici u paru prstima pokazuju koliko izgovoreni broj ima desetica, a koliko jedinica. Na početku je dogovoreno koji učenik iz para pokazuje desetice, a koji jedinice. Nakon nekoliko primjera, mijenjaju uloge. Ako učiteljica/učitelj izgovori broj 17, jedan učenik/učenica pokaže prstima broj 1, a drugi broj 7. Ako broj nema deseticu, učenik/učenica koji/koja pokazuje desetice, ne pokazuje ništa. | [Jedinice i desetice](https://hr.izzi.digital/DOS/104/361.html)  **Objekt** [Reda mora biti](https://hr.izzi.digital/DOS/104/361.html#block-26691)  **Objekt** [Kune](https://hr.izzi.digital/DOS/104/361.html#block-31631)  **Objekt** [Baloni, baloni](https://hr.izzi.digital/DOS/104/361.html#block-26737) | OŠ HJ – A.1.1. - Učenik razgovara i govori u skladu s jezičnim razvojem izražavajući svoje potrebe, misli i osjećaje; A.1.5. – Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  GOO – C.1.1. – Uključuje se u zajedničke aktivnosti razrednog odjela i izvršava svoj dio zadatka.  IKT – A.1.1. – Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR – A.1.1. – Razvija komunikativnost i suradništvo.  OSR – B.1.2. – Aktivno sluša, daje i prima povratne informacije i komunicira u skladu s komunikacijskim pravilima; C.1.2. – Ponaša se u skladu s pravilima skupine. Prepoznaje pravedno i pošteno ponašanje.;C.1.3. – Uključuje se u pomaganje vršnjacima u svakodnevnim situacijama uz pomoć odraslih.  UKU – D.1.2. – Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  POD – C.1.3. – Upoznaje funkciju novca. |