**PRIJEDLOG PRIPREME ZA IZVOĐENJE NASTAVE MATEMATIKE**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | MATEMATIKA | | |
| **DOMENA:** | BROJEVI | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | REDNI BROJEVI, obrada | | |
| **ISHODI:** | **MAT OŠ A. 1. 3 Koristi se rednim brojevima do 20.**  - čita i zapisuje redne brojeve  - uočava redoslijed i određuje ga rednim brojem  - razlikuje glavne i redne brojeve  **MAT OŠ A. 1. 1 Opisuje i prikazuje količine prirodnim brojevima i nulom.**  - povezuje količinu i broj  - broji u skupu brojeva do 20 | | |

|  |  |  |
| --- | --- | --- |
| **NASTAVNE SITUACIJE** | **PRIJEDLOG AKTIVNOSTI U DIGITALNOM OKRUŽENJU** | **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** |
| **1. Utrka**  **Ishod aktivnosti:** broji u skupu brojeva do 20; prebrojava članove skupa; uočava redoslijed i određuje ga  rednim brojem.  **Opis aktivnosti:**  Učiteljica/učitelj postavlja komunikacijsku situaciju: Tko od vas ide na neku izvanškolsku sportsku aktivnost? Na koji sport idete? Zašto se bavite sportom? Postoje li neki sportovi gdje se svatko mora kretati svojom stazom? Koji su to sportovi? Zašto u tim sportovima sportaši moraju biti svatko u svojoj stazi? Promotrite ilustraciju u udžbeniku na str. 32. Koji je sport je prikazan na slici? Koliko plivača sudjeluje u utrci? U kojoj je stazi plivač koji trenutno vodi utrku? Koje će mjesto osvojiti plivač koji dođe iza pobjednika? U kojoj se stazi nalazi plivač koji je trenutno zadnji u utrci? Zašto kažemo da je pet plivača, a za onog koji dođe zadnji na cilj da je peti?  **2. Redni brojevi**  **Ishod aktivnosti:** broji u skupu brojeva do 20; povezuje količinu i broj; čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učiteljica/učitelj postavlja komunikacijsku situaciju: Kakav će odgovor biti ako pitamo KOLIKO plivača sudjeluje u utrci? Kakav će odgovor biti ako pitamo KOJI JE PO REDU plivač koji je došao zadnji? Prvi broj nam određuje KOLIČINU osoba ili predmeta, a drugi broj određuje njihov REDOSLIJED.  Nabrojite brojeve koje smo do sada učili. Učiteljica/učitelj dodjeljuje brojeve od jedan do deset učenicima (dječacima) u razredu te oni svi zajedno izlaze pred ploču. Koliko je učenika pred pločom? Stanite u vrstu pravilnim redoslijedom. Tko je prvi/prva po redu? Koji je po redu...? Tko je treći/treća po redu? Tko je deseti/deseta? Dok učenici odgovaraju na pitanja, učiteljica/učitelj im dijeli papire s rednim brojevima koji su napisani brojkama. Brojevi koje smo govorili su redni brojevi. Koja je razlika u pisanju između brojeva koje smo prije učili i rednih brojeva? Učenici uočavaju da se redni brojevi pišu s točkom.  **3. Katovi**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učiteljica/učitelj crta na ploču zgradu s deset katova tako da su prozori na svakom katu drugačije boje. Postavlja komunikacijsku situaciju: Koje boje su prozori na prvom katu? Koji kat ima plave prozore? Učenici koji imaju na papiru redne brojeve napisane brojkom, pridružuju ih odgovarajućim katovima. Ostali učenici koji imaju napisane redne brojeve slovima, pridružuju ih odgovarajućem katu i rednom broju kata.  **4. Igramo se**  **Ishod aktivnosti:** čita i zapisuje redne brojeve; uočava redoslijed i određuje ga rednim brojem; razlikuje glavne i redne brojeve.  **Opis aktivnosti:**  Učiteljica/učitelj izgovara redne i glavne brojeve. Ako izgovori redni broj, učenici ostanu stajati, ako izgovori glavni broj, sjednu. Učenik koji pogriješi, ispada iz igre. | [Redni brojevi do 10](https://hr.izzi.digital/DOS/104/1560.html)  **Objekt** [Sportom do zdravlja](https://hr.izzi.digital/DOS/104/1560.html#block-32308)  **Objekt** [Dani u tjednu](https://hr.izzi.digital/DOS/104/1560.html#block-32317)  **Objekt** [Samo jedan je točan](https://hr.izzi.digital/DOS/104/1560.html#block-32313) | OŠ HJ – A. 1. 1 - Učenik razgovara i govori u skladu s jezičnim razvojem izražavajući svoje potrebe, misli i osjećaje; A. 1. 7 - Prepoznaje glasovnu strukturu riječi, izvodi glasovnu analizu i sintezu; A. 1. 3 - Povezuje glasove i slova u slogove i cjelovitu riječ; A. 1. 5 - Učenik upotrebljava riječi, sintagme i rečenice u točnome značenju u uobičajenim komunikacijskim situacijama.  OŠ TZK – A. 1. 2. Provodi jednostavne motoričke igre.  GOO – C. 1. 1. - Uključuje se u zajedničke aktivnosti razrednog odjela i izvršava svoj dio zadatka.  OSR – B. 1. 2. - Aktivno sluša, daje i prima povratne informacije i komunicira u skladu s komunikacijskim pravilima; C. 1. 3. – Uključuje se u pomaganje vršnjacima u svakodnevnim situacijama uz pomoć odraslih.  IKT – A. 1. 1. - Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  ODR - A. 1. 1. - Razvija komunikativnost i suradništvo.  UKU – D. 1. 2. - Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  ZDR – A. 1. 1. B - Opisuje važnost redovite tjelesne aktivnosti za rast i razvoj. |